title: Suomen äänioikeuden historia

text: Suomen evankelis-luterilaisen kirkon seurakuntavaaleissa äänioikeus määräytyi vuoden 1869 kirkkolain mukaisesti perheittäin ja perheenpää äänesti koko perheen puolesta. Äänimäärä oli sidottu siihen osuuteen, jolla perhe osallistui papin palkkaukseen, mutta kenelläkään ei saanut olla enempää kuin 1/6 seurakunnan äänistä. Yleinen äänioikeus tuli seurakuntavaaleihin kirkolliskokouksen päätöksellä 1913. Äänioikeus oli muutoin yhtäläinen, paitsi että yli 40-vuotiaat saivat yhden lisä-äänen ja yli 10 vuotta naimisissa olleet toisen. Naiset hyväksyttiin vaalikelpoisiksi muihin kirkon luottamustehtäviin paitsi kirkolliskokousedustajiksi vuonna 1923. Järjestelmä korvattiin täysin yhtäläisellä äänioikeudella 1953. Vuonna 2008 säädetyllä lailla äänioikeusikäraja alennettiin kirkollisissa vaaleissa kirkkoherranvaalia lukuun ottamatta 16 vuoteen.


Lentopallon miesten 1-sarjakausi 2011–2012 pelattiin alkusarjan kahdessa lohkossa. Kummankin lohkon kolme parasta jatkoivat ylemmässä jatkosarjassa ja muut alemmassa. Ylempi jatkosarja yhdistettiin yhdeksi kuuden joukkueen sarjaksi ja lohkovoittajt saivat 2 ja lohkokakkoset yhden lähtöpisteen. Alemmat jatkosarjat pelattiin alkulohkojen sisäisinä. Alempaan loppusarjaan kaikki joukkueet läksivät nollilta, eli minkäänlaisia lähtöpisteitä runkosarjan perusteella ei annettu. Pudotuspeleihin pääsystä liigakarsintaan selvisivät kaikki kuusi ylemmän jatkosarjan joukkuetta sekä alemman jatkosarjan lohkovoittajat.


title: Lentopallon miesten 1-sarjakausi 2011–2012

text: Kuortaneen pelit päättyivät jatkosarjaan.


text: Pudotuspelit aloitettiin heikommin sijoittuneen kotikentällä. Toinen ottelu ja tarvittaessa lisäerä välittömästi toisen ottelun jälkeen pelattiin paremmin sijoittuneen kotikentällä.


text: Sun Volleyn luovuttua liigapaikastaan, Mutalan Riennolle myönnettiin liigalisenssi.


title: Raision Nuorisokiekko

text: Raision Nuorisokiekko ry (lyh. RNK) on raisiolainen jääurheiluseura, jonka lajeina ovat jääkiekko, ringette ja taitoluistelu. Seuran joukkueet pelaavat kotiottelunsa Raision Kerttulan jäähalleissa.


title: Raision Nuorisokiekko

text: Seuran jääkiekon edustusjoukkue pelaa Suomen neljänneksi korkeimmalla sarjatasolla II-divisioonassa. Ringeten edustusjoukkue pelaa Ringeten SM-sarjassa. Vuoden 2011 ringeten seurajoukkueiden MM-kilpailuissa RNK sijoittui toiseksi.


title: Hangover

text: Hangover voi viitata:


title: Varnavino

text: Varnavino () on kaupunkimainen taajama ja Varnavinon piirin hallinnollinen keskus Nižni Novgorodin alueella Venäjällä. Se sijaitsee Vetlugajoen varrella 165 kilometriä Nižni Novgorodista koilliseen. Taajamassa on 3 200 asukasta (vuonna 2010).


title: Varnavino

text: Paikkakunta on saanut alkunsa entisen luostarin esikaupungista, josta vuonna 1778 tuli "Varnavin"-niminen kaupunki ja Kostroman lääniin kuuluneen kihlakunnan keskus. Vuonna 1908 siellä oli 1 500 asukasta, jotka harjoittivat maanviljelyä, laivanrakennusta ja puunveistoa. Vuonna 1925 Varnavino alennettiin kyläksi ja vuonna 1961 se sai kaupunkimaisen taajaman statuksen. Neuvostoaikana siellä toimi metsäteollisuuspiiri ja meijeri.


title: Varnavino

text: Nykyään Varnavinossa on metsäteollisuusyritys, leipomo ja metsänhoitoalueen konttori. Nähtävyyksiin kuuluvat vanhat koulurakennukset, kauppiastalot ja kotiseutumuseo.


title: You Don’t Know What Love Is

text: ”You Don’t Know What Love Is” (suom. "Et tiedä mitä rakkaus on") on Gene De Paulin ja Don Rayen kirjoittama musiikkikappale vuodelta 1941.


title: You Don’t Know What Love Is

text: Laulaja Carol Bruce nauhoitti kappaleen Abbottin ja Costellon vuoden 1941 elokuvaan "Keep ’Em Flying", mutta nauhoitus jätettiin pois elokuvan musiikkiraidalta. Kappale sisällytettiin Brucen esittämänä seuraavan vuoden elokuvaan "Behind the Eight Ball".


title: You Don’t Know What Love Is

text: Kappaleen nauhoittivat vuonna 1941 Brucen lisäksi Harry Jamesin, Benny Goodmanin ja Earl Hinesin big bandit. Mistään nauhoituksesta ei tullut mainittavaa hittiä. Vuonna 1952 Miles Davis nauhoitti kappaleen jazzinstrumentaalina. Hänen nauhoitustaan seurasi useita muita jazzversioita; muun muassa Chet Baker, Count Basie, Hank Jones, Sonny Rollins, Lennie Tristano ja Billie Holiday nauhoittivat kappaleen 1950-luvulla. Kappaleesta on tullut suosittu jazzstandardi sekä laulettuna että instrumentaalina.


title: Ringebun sauvakirkko

text: Ringebun sauvakirkko () on sauvakirkko Ringebun kunnassa Opplandin läänissä Norjassa. Kirkko rakennettiin alun perin 1200-luvulla. Kirkonrakentaja Werner Olsen laajensi kirkkoa 1630–1631. Lohikäärmeaihein koristeltu ovensuu on säilynyt alkuperäisestä kirkosta. Alttaritaulu ja saarnastuoli ovat barokkityyliä.


title: Lentopallon miesten SM-sarjakausi 1964–1965

text: Lentopallon miesten mestaruussarjassa kaudella 1964–1965 pelattiin kymmenen joukkueen runkosarja, jossa kaksi viimeistä putosi sarjasta. Mestaruudesta jouduttiin pelaamaan ylimääräinen loppuottelu kahden parhaan joukkueen päätyessä tasapisteisiin.


text: Vuoden alkupuolella saatiin Työväen Urheiluliiton ja Suomen Lentopalloliiton kesken aikaan yhteistoimintasopimus, joka edellytti TUL:n joukkueiden pääsyä mukaan yhteisiin sarjoihin.


text: Sarjaan nousivat Rantaperkiön Isku, Pirkkalan Viri, Lauritsalan Kisa ja Tampereen Urheilijat -38.


text: Mestarit: Väinö Enlund, Esko Häkkinen, Esa Kallio, Alpo Kärkkäinen, Seppo Lahti, Seppo Laine, Erkki Ojanen, Kalevi Ojanen, Ilkka Oras, Raimo Peltonen, Kari-Pekka Tiitinen, Niilo Uljas, Pekka Uljas, Pentti Vuorlehto, Eero Wallenius, Lars Wikström.


text:
Mestarit: Heikki Jokela, Pauli Katajisto, Pekka Vilen, Raimo Lehto, Martti Nyyssönen, Juhani Lampinen, Lasse
Syrjä, Seppo Janhunen ja Aimo Järvinen.


text: Rantaperkiön Isku ja Pirkkalan Viri saivat paikan yhteiseen mestaruussarjaan kaudeksi 1965-1966.


title: Luh

text: Luh () on kaupunkimainen taajama ja Luhin piirin hallinnollinen keskus Ivanovon alueella Venäjällä. Se sijaitsee Kljazman sivujoen Luhin varrella 94 kilometriä Ivanovosta itään. Taajamassa on 3 000 asukasta (vuonna 2010).


title: Luh

text: Paikkakunta mainitaan ensimmäisen kerran 1400-luvulla. Vuonna 1778 siitä tuli kaupunki ja Kostroman lääniin kuuluneen kihlakunnan keskus. Vuonna 1796 se menetti hallinnolliset tehtävänsä. 1900-luvun alussa Luhissa oli 2 500 asukasta, jotka harjoittivat etupäässä puutarhanhoitoa. Vuonna 1925 paikkakunta alennettiin maalaiskyläksi, ja vuonna 1959 se sai kaupunkimaisen taajaman statuksen. Neuvostoaikana siellä oli elintarviketeollisuutta ja ompelimo.


title: Luh

text: Nykyään Luh on maatalousalueen keskus, jossa toimii meijeri ja konepaja. Nähtävyyksiin kuuluvat entisen linnoituksen jäänteet, Kristuksen ylösnousemuksen kirkko (1680), Kolminaisuuden kirkko (1754), Jumalansynnyttäjän kuolonuneen nukkumisen katedraali (1775), Kristuksen kirkastumisen kirkko (1797), pajari Artamon Matvejeville kuulunut kaupungin ensimmäinen kivitalo sekä historiallinen museo.


title: Mierolan silta

text: Mierolan silta tai Mierolan vanha silta on teräsbetoninen, vuonna 1919 valmistunut museosilta Hattulassa. Kolmiaukkoisen holvisillan pituus on 88,6 m ja hyötyleveys 5,8 m. Silta ylittää Vanajaveden kapeikon, Mierolansalmen. Salmen molemmin puolin oleva Mierolan ja Rahkoilan kylän muodostama alue sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin. Sillasta tuli museosilta vuonna 1982. Parinsadan metrin päästä vanhasta sillasta kantatiellä 57 on uudempi, raskaammalle liikenteelle suunniteltu Mierolansalmen silta.


title: Mierolan silta

text: Mierolansalmessa on ollut siltoja jo 1600-luvulta lähtien. Paikalla ollut vuonna 1904 valmistunut kolmeosainen puinen ponsiansassilta oli ollut tarkoitus uusia kivisillaksi. Silloinen Tie- ja vesirakennusten ylihallitus oli tehnyt jo suunnitelman kivisillasta. Suunnitelmia jouduttiin tarkastelemaan uudestaan, kun punakaartilaiset polttivat vetäytyessään vanhan sillan keväällä 1918. Uusi silta oli pakko saada pikaisesti.


title: Mierolan silta

text: Kivisillan rakentamisesta jouduttiin luopumaan sen pitkän rakentamisajan ja korkeamman hinnan takia. Helsinkiläinen Oy Constructor Ab teki tarjouksen ja sai rakentaakseen uuden teräsbetonisillan. Urakka oli kokonaisurakka, eli Constructor hankki myös sillan suunnittelun.


title: Mierolan silta

text: Sillan rakentaminen kesti kahdeksisen kuukautta, ja se avattiin liikenteelle 5. lokakuuta 1919. Siltaa on kunnostettu mm. 1980-luvun alussa, kun siitä tuli museosilta.


title: Mierolan silta

text: Mierolan sillan esteettisestä ilmeestä vastasi arkkitehti Sigurd Frosterus. Silta on julkisivuiltaan monumentaalinen, mutta sen massiivisuutta on tasapainotettu – esimerkiksi sillan betoniset umpikaiteet saavat holvin ohuen laen vaikuttamaan paksummalta. Sillan ulkopinta on profiloitu muotin pystyrimoituksella. Hämäläisessä järvimaisemassa oleva silta on ollut taiteilijoiden suosiossa. Se on kuvattu myös Hattulan vaakunassa.


title: Paluu siniselle laguunille

text: Paluu siniselle laguunille ("Return to the Blue Lagoon") on vuonna 1991 kuvattu romanttinen seikkailuelokuva ja jatko-osa elokuvalle "Sininen laguuni" (1980). William A. Grahamin ohjaaman elokuvan pääosia esittävät 16-vuotias Milla Jovovich ja 22-vuotias Brian Krause. Elokuvan juoni perustuu osittain Henry De Vere Stacpoolen romaaniin "The Garden of God".


title: Paluu siniselle laguunille

text: Elokuva oli taloudellinen floppi ja sai viisi ehdokkuutta huonoimpia elokuvia esille nostavassa Razzie-gaalassa.


title: Paluu siniselle laguunille

text:
Elokuva jatkaa "Sinisen laguunin" tarinaa, mutta toisin kuin sen lopussa annettiin ymmärtää, Emmelinen ja Richardin paljastetaan kuolleen merellä. Edellisestä elokuvasta poiketen heitä ei löydä Richardin isä, vaan tuntematon laiva. Nuori lähetystyöntekijän leski Sarah Hargrave (Lisa Pelikan) ottaa Emmelinen ja Richardin elossa olevan pojan hoitoonsa.
Laivan miehistössä puhkeaa kolera, ja tautia pakoon pelastusveneeseen asetetaan pelastettu poika, Sarah tyttärensä Lillin kanssa sekä merimies Kearney (Wayne Pygram) tarkoituksena päästä saarelle. Päivien ajelehtimisen jälkeen Kearney hermostuu pojan jatkuvaan itkuun ja aikoo tappaa tämän, mutta Sarah hakkaakin Kearneyn kuoliaaksi harppuunalla ja pudottaa hänet mereen.


title: Paluu siniselle laguunille

text: Lopulta kolmikko ajautuu "Sinisen laguunin" saarelle, jossa he asettuvat pojan vanhempien majaan. Poikaa kutsutaan Richardiksi isänsä mukaan. Sarah opettaa lapsille elämisen taitoja ja varoittaa heitä saaren toiselle puolelle melovista alkuasukkaista. Lasten ollessa noin kahdeksanvuotiaita Sarah kuolee keuhkotautiin ja niin he joutuvat elämään autiosaarella omillaan. Varttuessaan he rakastuvat toisiinsa.


title: Paluu siniselle laguunille

text: Saarelle saapuu laiva, jonka kapteenin tytär aiheuttaa kriisin nuorten välillä ja väkivaltainen merimies hyökkää Lillin ja Richardin kimppuun. Nuoret eivät haluakaan enää lähteä saarelta, vaan jäävät sinne ja saavat lapsen.


title: Paluu siniselle laguunille

text: "Video-oppaassa" vuodelta 1994 Markku Salmi sanoo upeiden maisemakuvien pelastavan tämän romanttisen seikkailun. Hän antaa elokuvalle yhden tähden viidestä, mikä vastaa sanallista arviota ”huono”.


title: Lentopallon miesten SM-sarjakausi 1965–1966

text: Lentopallon miesten mestaruussarjassa kaudella 1965–1966 pelattiin kahdentoista joukkueen sarja, jossa neljä viimeistä putosi sarjasta ja kaksi uutta joukkuetta nousi tilalle.


text: Mestarit: Väinö Enlund, Esko Häkkinen, Esa Kallio, Alpo Kärkkäinen, Seppo Laine, Erkki Ojanen, Kalevi Ojanen, Ilkka Oras, Raimo Peltonen, Niilo Uljas, Pekka Uljas, Väinö Uljas, Pentti Vuorlehto, Lars Wikström.


text: Kolme viimeistä joukkuetta putosi suoraan. SaPKo joutui karsintasarjaan Suomensarjan lohkovoittajien kanssa.


text: Karsintasarja pelattiin kahtena turnauksena, 16.-17.4. Valkeakoskella ja 7.-8.5. Lahdessa.


text: SM-sarjaan nousivat Kajastus ja Kuopion NMKY . SaPKo putosi Suomensarjaan.


title: Galleria Vittorio Emanuele II

text: Galleria Vittorio Emanuele II on arkadi-rakenteinen ostoskeskus Milanon ydinkeskustassa, Italiassa. Rakennelma koostuu kahdesta lasikatosta, jotka yhdistyvät oktakonin muotoisen lasikupolin kohdalla. Galleria yhdistää Piazza della Scalan ja Piazza del Duomon.


title: Galleria Vittorio Emanuele II

text: Galleria on saanut nimensä Viktor Emanuel II-mukaan, sillä hän oli ensimmäinen kuningas, joka yhdisti Italian. Galleria suunniteltiin vuonna 1861 ja sen rakensi Giuseppe Megnoli vuosien 1865 ja 1877 välillä. Se on saanut vaikutteita muun muassa Brysselissä sijaitsevasta Galleria Royales Saint-Hubertsta (valmistui 1847) sekä Pietarissa sijaitsevasta Passazh -galleriasta (valmistui 1848).


title: Galleria Vittorio Emanuele II

text: Keskellä sijaitseva lasikupoli on suurempi kuin esikuviensa ja sitä pidetään tärkeänä merkkipaaluna kohti lasitettuja ja katettuja kauppakeskuksia.


title: Galleria Vittorio Emanuele II

text: Lattian marmorissa on keskustan länsipuolella kuvioitu härkä. Uskomuksen mukaan pyörimällä sen sukuelinten kohdalla oikealla kantapäällä, hävittää se pahat henget. Uskomuksesta johtuen lattiaan on muodostunut kuluma ja kyseinen laatta vaihdetaan aika ajoin.


title: Galleria Vittorio Emanuele II

text: Galleria sijaitsee kahden Milanon tunnetuimman nähtävyyden Milanon Tuomiokirkon sekä Milanon Oopperatalon keskellä.


title: Galleria Vittorio Emanuele II

text:
Galleriaa kutsutaan lempinimellä "il salotto di Milano" sen keskeisen sijainnin tuoman merkityksen tapaamispaikkana vuoksi.
Galleria tunnettiin sen kirja- ja taidekauppoista, puhumattakaan sen useista ravintoloista, kahviloista ja baareista. Galleriassa sijaitsee Milanon vanhimpiin lukeutuva kahvila "Biffi Caffe", jonka perusti Paolo Biffi vuonna 1867. Tämän oli Milanon ensimmäinen kahvila, joka sai sähkövalot 1882.


title: Galleria Vittorio Emanuele II

text: Nykyään Galleriassa sijaitsee useiden merkkivalmistajien kauppoja, kuten Prada, Massimo Dutti, Gucci ja Louis Vuitton. Kaikilla Gallerian liikkeillä tulee olla kullan-väriset nimet, joten mm. McDonald´s joutui muokkaamaan sen logoa Galleriaan sopivaksi.


title: Lentopallon miesten SM-sarjakausi 1966–1967

text: Lentopallon miesten mestaruussarjassa kaudella 1966–1967 pelattiin kymmenen joukkueen kaksinkertainen sarja, jossa kaksi viimeistä putosi sarjasta ja kaksi uutta joukkuetta nousi tilalle. Toinen putoaja oli hallitseva Suomen mestari Käpylän Lentopalloilijat.


text: Mestarit: Taisto Heikkilä, Jorma Knuutinen, Erkki Kurri, Heikki Kurri, Pertti Laaksonen, Oiva Niemi, Aulis Rasanen, Jouko Rehumäki, Ismo Rinkinen, Harry Sundell, Mauri Tamminen, Juhani Willala.


text: Karsintasarja Suomensarjan lohkovoittajien välillä: Lauritsalan Kisa 6 pistettä, Koiton Riento 5, Vammalan Kisa 4 ja Varkauden Urheilijat 3 pistettä.


text: SM-sarjaan nousivat Lauritsalan Kisa ja Koiton Riento.


title: Danny Granger

text: Danny Granger Jr. (s. 20. huhtikuuta 1983 New Orleans, Louisiana) on yhdysvaltalainen koripalloilija ja maailmanmestari, joka on pelannut NBA:ssa vuodesta 2005 lähtien. Kaudella 2014–2015 hän edustaa Miami Heatiä.


title: Danny Granger

text: Pienenä tai isona laitahyökkääjänä pelaavan Grangerin varasi NBA:han 17. vuorolla Indiana Pacers. Hän pelasi Pacersissä yhdeksänä kautena. Kaudella 2005–2006 Granger valittiin . Kaudella 2008–2009 hänet valittiin ja .


title: Danny Granger

text: Granger oli viitenä peräkkäisenä vuonna (2007–2012) Pacersin paras pistemies. Kaudella 2012–2013 hän pystyi pelaamaan polvivamman vuoksi vain viisi ottelua. Helmikuussa 2014, kesken kauden 2013–2014, hän siirtyi ensin Philadelphia 76ersiin osana pelaajakauppaa, jossa Pacers sai vaihdossa Evan Turnerin ja Lavoy Allenin, ja myöhemmin vapaana pelaajana Los Angeles Clippersiin 76ersin ostettua hänen sopimuksensa ulos. Heinäkuussa 2014 Granger siirtyi kaksivuotisella sopimuksella Miami Heatiin.


title: Danny Granger

text: Granger saavutti Yhdysvaltain maajoukkueessa maailmanmestaruuden Turkin vuoden 2010 kisoista.


title: Alvettulan silta

text: Alvettulan silta (myös Alvettulan vanha silta) on teräsbetoninen, vuonna 1916 valmistunut suojeltu kaarisilta Hämeenlinnan Hauholla, Alvettulan kylässä. Silta on 2-kaarinen ja sen kokonaispituus on 71,5 metriä ja hyötyleveys 5 metriä. Sen rakennustapa on erikoinen: silta on koottu betonisista onteloharkoista. Siltaa jouduttiin rakennusvirheiden takia korjaamaan raskaasti 1930-luvulla. Uuden Alvettulan sillan valmistuttua vuonna 1974 vanha silta oli määrä purkaa. Ankaran vastustuksen seurauksena purkupäätös otettiin uuteen tarkasteluun ja peruttiin, silta korjattiin ja luovutettiin yksityisen tiekunnan omistukseen ja hoitoon.


title: Alvettulan silta

text: Alvettulan silta otettiin museosillaksi vuonna 1982 ja poistettiin museosiltaluettelosta vuonna 2009. Hämeen Ely-keskus päätti sillan suojelusta rakennusperinnön suojelemista koskevan lain perusteella toukokuussa 2013 ja ympäristöministeriö vahvisti suojelupäätöksen alkuvuodesta 2014.


title: Alvettulan silta

text: Alvettulan kylä on osa Hauhonselän kulttuurimaisema-aluetta ja sisältyy yhdessä kolmen muun ryhmäkylän kera Museoviraston inventoimiin valtakunnallisesti merkittäviin rakennettuihin kulttuuriympäristöihin. Silta tunnetaan myös vuoden 1918 sisällissodan aikaisesta Alvettulan taistelusta, jolloin punaiset ylittivät valkoisten hallussa olleen sillan ja murtautuivat läpi sen takana olleista puolustusasemista.


title: Alvettulan silta

text: Alvettulan salmi on ollut tärkeä Hauhon vesireitin ylityspaikka. Alvettulanjoki yhdistää Hauhonselän ja Ilmoilanselän. Paikalla on ollut muistitiedon mukaan kelluva kävelysilta, Jalkavahan silta. Maaherra määräsi rakentamaan kiinteän sillan vuonna 1765 ja myös vuonna 1828. Viimeinen silta oli moniaukkoinen puusilta. Siltaa korjattiin ja sen pituutta lyhennettiin sitä uusittaessa. 1800–1900-lukujen vaihteessa silta oli 6-aukkoinen ja sen hirsiarkkuvälituet olivat 5 metriä leveitä. Kulkuaukkojen leveys oli 8–9 metriä. Alikulkukorkeus oli matalimmillaan noin 1,6 metriä. Sillan mataluus ja kapeat aukot haittasivat tukinuittoa ja vesiliikennettä väylällä. Silta oli muutenkin 1910-luvulle tultaessa huonokuntoinen, joten vuonna 1914 perustettiin toimikunta hankkimaan suunnitelmat. Sillalle haettiin myös valtionapua keventämään sillantekovelvollisten rasitusta.


title: Alvettulan silta

text: Eräs urakoitsija, Turun Rautabetoni-Valimo ja sen teknillinen johtaja, insinööri Wäinö Wuolio oli kuullut siltahankkeesta ja tarjoutui rakentamaan "rautabetonisillan" 32 000 markan urakkahintaan. Siltaosakkaat hyväksyivät tarjouksen, edellyttäen ettei hinta nouse. Sillan rakennustoimikunta pyysi lisäksi urakkatarjousia sanomalehti-ilmoituksin maaliskuussa 1914. Kiinnostus oli runsasta, toimikunta sai 12 urakkatarjousta. Hintahaitari ulottui 30 900 markasta 88 450 markkaan.


title: Alvettulan silta

text: Teräsbetonirakentaminen oli 1910-luvulla vielä uutta; mitään betoninormeja ei ollut eikä kokemustakaan. Sementtivalimot olivat tehneet betonista kaivonrenkaita ja putkia ja olivat kiinnostuneita tarjoamaan myös teräsbetonisiltojen rakentamista. Suomen ensimmäinen teräsbetonisilta oli Lahden Harjukadun ylikulkusilta, joka valmistui 1909.


title: Alvettulan silta

text: Rakennustoimikunta, joka oli sillan maanomistajaosakkaiden ja Ab Walkiakosken edustaja, pyysi asiantuntijalausuntoa suunnitelmista piiri-insinööri Emil Graeffelta. Graeffe antoi lausunnon neljästä ehdotuksesta ja näistä kolme päätyi rakennustoimikunnan ehdotuksena osakkaille esiteltäväksi. Yksi näistä kolmesta oli Turun Rautabetoni-Valimon ehdotus 1-aukkoisesta kaarisillasta, jonka jänne olisi 60 metriä ja urakan hinta 34 500 markkaa. Rautabetoni-Valimo tarjosi myös 2-aukkoista siltaa siltä varalta, että 1-aukkoisen sillan kestävyyteen ei luotettaisi.


title: Alvettulan silta

text:
Urakkasopimus allekirjoitettiin 4. huhtikuuta 1914 Turun Rautabetoni-Valimon kanssa. Insinööri Wäinö Wuolio suunnitteli sillan. Sillasta tulisi 2-aukkoinen, jännevälit noin 30 metriä kumpikin. Sopimuksessa määrättiin lisäksi, että keskiveden aikaan sillan alikulkukorkeuden kaaren laen kohdalta tulisi olla vähintään 4,2 metriä ja ajoradan leveyden piti olla viisi metriä. Sillan hyötykuormaksi määrättiin 500 kg/m² liikkuvaa kuormaa. Urakoitsijalle annettiin lupa käyttää vanhaa puusiltaa telineenä.
Silta rakennettiin menetelmällä, jossa käytettiin betonisia onteloharkkoja. Menetelmä oli Turun Rautabetoni-Valimon omistajan Juho Tapanin kehittämä ja patentoima. Harkot ladottiin muotin päälle, niiden onteloiden läpi vietiin betoniteräkset ja ontelot valettiin umpeen betonilaastilla. Tarvittavat betoniharkot tehtiin työmaalla, aina käyttötarkoituksensa ja -paikkansa muotoisina. Muotit tehtiin puusta. Betoni sekoitettiin työmaalla lapiolla puulavalla, kiviaines saatiin maksutta Alvettulan yhteisestä sorakuopasta lähistöltä. Betoniteräkset ja sementti kuljetettiin työmaalle hevosella Parolan rautatieasemalta.


title: Alvettulan silta

text: Piiri-insinööri Graeffe oli urakkatarjouksista antamassaan lausunnossa esittänyt, että silta tulee ehdottomasti perustaa kovaan pohjaan, joka olisi noin 11–12 metrin syvyydessä. Myöhemmin osoittautui, että kova pohja oli paljon syvemmällä, ja silta jouduttiin perustamaan puupaaluille. Ne juntattiin maahan 24 miehen voimin 500-kiloisella järkäleellä. Peruslaatta valettiin sitten paalutuksen varaan.


title: Alvettulan silta

text: Kaupungininsinööri Oskar Nero Hämeenlinnasta oli palkattu valvojaksi ja hän vaati sillan rakennesuunnitelmiin muutoksia, joita urakoitsija ei ollut halukas toteuttamaan. Urakoitsija suostui vasta, kun insinööri Jalmar Castrén oli ilmoittanut, että muutokset olivat välttämättömiä. Castrén oli huomannut leväperäisyyttä ja virheitä tarkastamissaan siltasuunnitelmissa.


title: Alvettulan silta

text: Rakennustyö viivästyi, koska perustustöitä ei voitu tehdä alkuperäisten suunnitelmien mukaan. Rakennussuunnitelmien tarkastukset ja muutokset olivat nekin vieneet ylimääräistä aikaa. Niinpä sillan kaarien valuja tehtiin vasta loka-marraskuussa 1915. Keskitalvella ei voitu tehdä betonitöitä, vaan ne keskeytettiin joksikin aikaa. Sillan telineet voitiin purkaa toukokuussa 1916. Onteloharkoista koottiin maatukimuurit, vahvistettuna pilasterein ja sidepalkein. Sillan kaarien yläpuolelle tulevat pilarit, palkit, kansilaatta ja kaiteiden pylväät – kaikki nämä koottiin onteloharkoista, raudoitettiin ja täytettiin betonilaastilla. Sillan kanteen ei tehty vesieristystä.


title: Alvettulan silta

text: Silta koekuormitettiin ajamalla sen päälle sorakuormat, joiden yhteispaino oli noin 16 tonnia. Kaaret kuormitettiin erikseen, sorakuormat ajettiin sillan päälle tasaisesti keskimmäiselle neljännekselle. Myöhemmin lopputarkastuksessa elokuussa 1916 koekuormitusta pidettiin pienenä, kuormaa oli vain neljäsosa sillan suunnittelukuormasta. Sillan piirustus ei ollut lopputarkastuksessa saatavilla, koska se oli lähetetty Tie- ja vesirakennusten ylihallitukselle. Uutta koekuormitusta ei vaadittu eikä valvoja Nerokaan ollut huomannut koekuormituksen aikana sillassa painumaa, vaikka hän seurasi sillan käyttäytymistä ja mahdollisia painumia teodoliitilla. Kaariin ei ollut tullut halkeamia. Loppujen lopuksi kellään ei ollut mitään huomauttamista rakennustyöstä, urakoitsijaa ei sakotettu myöhästymisestä eikä hän esittänyt lisälaskuja. Sillan aukkojen leveydeksi tuli hyväksyttävät 27,7 metriä. Rakennustyöllä oli sitä paitsi viiden vuoden takuuaika.


title: Alvettulan silta

text: Sillan rakennushankkeeseen oli saatu maaherralta lupaus valtion avustuksesta, mutta avustusta ei kuitenkaan ollut saatu. Hauholaiset tekivat uuden avustusanomuksen sillan valmistuttua, syksyllä 1916. Valtion viranomainen otti ensin kielteisen kannan sillä perusteella, että siltaa ei ollut rakennettu sen valvonnassa. Lopulta avustuksen ehtona olisi ollut uusi täydellinen koekuormitus, rakentajien kustannuksella. Uutta koekuormitusta ei tehty eikä avustusta saatu, joten sillan kustannukset jäivät tientekovelvollisten maksettavaksi.


title: Alvettulan silta

text: Vuoden 1918 sisällissodan aikana rintamalinja oli Alvettulassa neljän viikon ajan ja osapuolet pyrkivät kumpikin saamaan sillan hallintaansa, koska silta oli ainoa sovelias vetäytymistie itään päin. Huhtikuun lopulla sillasta käytiin verinen taistelu, jonka jälkeen tuhannet itään matkanneet pakolaiset pääsivät jatkamaan matkaansa sen kautta. Vetäytyessään punakaartilaiset yrittivät räjäyttää sillan, mutta siltapilareihin asetetut panokset aiheuttivat vain aukkoja sillan kanteen. Ne paikattiin lankuilla tilapäisesti.


title: Alvettulan silta

text: Silta siirtyi valtion hoitoon uuden tielain myötä vuonna 1921.


title: Alvettulan silta

text: Siltaan alkoi ilmaantua vaurioita ja sen kunto tarkastettiin vuonna 1931. Vauriot olivat ilmestyneet maatukien ja kaarien kantojen vesirajaan. Kaidepylväissäkin oli vaurioita. Tarkastaja, rakennusmestari Korhonen Hämeen tie- ja vesirakennuspiiristä piti vaurioiden syynä sillan kannen vesieristyksen puutetta, urakoitsijan yleisesti huonoa työtä ja betonionteloharkkojen liian vähäistä sementtimäärää. Veden virtaus ja jäät olivat rapauttaneet heikkoa rakennetta. Korhosen mielestä silta oli korjattavissa eikä se olisi edes vaikea työ.


title: Alvettulan silta

text: Virtapilarin ympärille upotettiin tiivistetty hirsiarkku ja pilarin ympärille valettiin uutta betonia. Pilari verhoiltiin graniittimuurauksella. Sillan kantta vahvistettiin ruiskubetonoinnin sisään asennetulla lisäraudoituksella. Alkuperäistä sillan kantta tutkittaessa todettiin, että rakenne oli suunniteltua ohuempi ja raudoitus puutteellinen. Betoniterästen sijaan oli jopa käytetty sementtitynnyreiden vannerautoja. Kansilaattaan tehtiin vesieristys, sille suojabetoni ja hiekka-asfaltti päälle. Betoniharkkokaiteet korvattiin teräskaiteilla. Korjaustyö ajoittui vuosiin 1931–1932. Valtiolle korjaus maksoi 320 000 markkaa, kustannusarvio oli 250 000 markkaa.


title: Alvettulan silta

text: Liikennemäärät kasvoivat ja vanha kylätie korvattiin uudella tiellä, nykyisellä yhdystiellä 3062, ja uudella sillalla. Uusi Alvettulan silta valmistui vuonna 1974, se on 71,5 metriä pitkä ja leveyttä sillä on 7,5 metriä. Vesioikeuden luvassa oli ehtona, että uuden sillan valmistuttua vanha silta tulee purkaa. Alvettulalaiset nousivat vastarintaan, heidän mielestään vanhalla sillalla oli vielä pitkälti käyttöikää kävelysiltana ja se oli paikkakunnan nähtävyys. He vetosivat Tie- ja vesirakennushallitukseen, liikenneministeriöön ja Museovirastoon. Tuloksena vetoomuksista oli, että sillan säilyttämisestä tehtiin selvitys. Valtion teknillinen tutkimuskeskus tutki sillan kunnon.


title: Alvettulan silta

text: Silta oli tullut tarpeettomaksi valtiolle eikä se halunnut enää vastata sillan hallinnasta ja kunnossapidosta. Kunta ei halunnut siltaa. Niinpä alvettulalaiset pyysivät tietoimitusta, jossa muodostettiin "Alvettulan vanhan sillan tie" -niminen tiekunta. Tiekunta ja Hämeen tie- ja vesirakennuspiiri sopivat syyskuussa 1978 Alvettulan vanhan sillan luovuttamisesta tiekunnan omistukseen. Luovutussopimukseen sisältyi, että tiepiiri korjauttaa kustannuksellaan sillan ja että sillan hoitoa varten myönnetään "kaikki mahdolliset yksityistieavustukset".


title: Alvettulan silta

text: Insinööri Jorma Huura laati korjaussuunnitelmat ja korjauksen urakoi Lemminkäinen. Tiepiiri teetti korjauksen vuosina 1978–1979, se maksoi 250 000 markkaa ja rahoitettiin työllisyysmäärärahalla. Sillan pintoja hiekkapuhallettiin ja ruiskubetonoitiin sekä betonirakenteita injektoitiin. Pintarakenteet, reunapalkit ja kaiteet uusittiin.


title: Alvettulan silta

text: Rakenteensa takia huolta aiheuttanut silta tuli edustavaan kuntoon. Alvettulan kyläläiset pitivät juhlat kesäkuussa 1979 komean ja kauniissa ympäristössä olevan siltansa vaiheita muistellen.


title: Alvettulan silta

text: Sillasta tuli museosilta vuonna 1982. Alvettulan silta on nykyisistä säilyneistä teräsbetonisista tiesilloista kolmanneksi vanhin Tönnon sillan ja Savisillan jälkeen. Joulukuussa 2011 sillalla oli neljän tonnin painorajoitus.


title: Alvettulan silta

text: Tiehallinto teki kartoituksen luettelossaan olleista museoteistä ja -silloista. Aineistojen kerääminen, kenttätyöt ja raportointi tehtiin vuonna 2006 ja selvitys julkaistiin huhtikuussa 2007. Alvettulan silta poistettiin museokohdeluettelosta vuonna 2009. Selvityksessä mainittiin museosiltaluettelosta poistamisen perusteina sillan säilyneisyyttä, erikoista rakennustapaa (Tapani-menetelmä) ja sitä, että luettelossa on samalta ajalta myös kaksi rakenteeltaan tyypillisempää teräsbetonista kaarisiltaa: Tönnön silta, joka on vuodelta 1911 ja Suomen ensimmäinen teräsbetoninen kaarisilta ja Tulkkilan silta vuodelta 1918.


title: Alvettulan silta

text: Museovirasto esitti, että Alvettulan vanha silta suojeltaisiin lailla rakennusperinnön suojelemisesta. Hämeenlinnan kaupunki piti vuoden 2011 joulukuussa antamassaan lausunnossa sillan suojelemista toivottavana. Lokakuussa 2012 suojeluasia oli käsittelyssä Hämeen ely-keskuksessa. Suojelupäätös tuli toukokuussa 2013, jolloin Hämeen Ely-keskus päätti, että silta suojellaan rakennusperinnön suojelemista koskevan lain perusteella. Ympäristöministeriö vahvisti suojelupäätöksen alkuvuodesta 2014.


title: Stephen Curry

text: Wardell Stephen "Steph" Curry II (s. 14. maaliskuuta 1988 Akron, Ohio) on yhdysvaltalainen koripalloilija, joka on pelannut NBA:ssa vuodesta 2009 lähtien. Hän edustaa Golden State Warriorsia.


title: Stephen Curry

text: Curry on kaksinkertainen maailmanmestari ja NBA:n kolminkertainen mestari. Vuonna 2015 hänet valittiin myös NBA-kauden . Pelintekijänä pelaavaa Currya pidetään jopa NBA:n historian parhaana heittäjänä. Hänen isänsä Dell Curry on entinen NBA -pelaaja ja pikkuveljensä Seth myös NBA-pelaaja.


title: Stephen Curry

text: Ennen uraansa ammattilaiskoripalloilijana Curry pelasi Davidson College -yliopiston joukkueessa.


title: Stephen Curry

text: Pelintekijänä pelaavan Curryn varasi NBA:han ensimmäisellä kierroksella seitsemännellä vuorolla Golden State Warriors. Hän on pelannut Warriorsissa siitä lähtien. Kaudella 2009–2010 Curry valittiin . Kaudella 2010–2011 Curry oli NBA:n tarkin vapaaheittäjä 93,4:n onnistumisprosentilla. Hän voitti samalla kaudella Skills Challengen, ja kauden päätteeksi hänet palkittiin NBA Sportsmanship Awardilla. Kaudella 2012-2013 Curry teki NBA:n historian yhden kauden 3 pisteen koriennätyksen, onnistuen 272 kertaa runkosarjan aikana. Seuraavalla kaudella Curry teki ensimmäisenä Golden State Warriorsin historiassa keskiarvolta 24,0 pistettä (seitsemänneksi korkein NBA:ssa) ja 8,5 syöttöä (viidenneksi korkein NBA:ssa) per ottelu. Curry oli Warriorsin aloituskokoonpanossa 78 ottelussa. Kauden 2014-2015 All-Star -viikonloppuna Curry voitti myös 3 pisteen heittokilpailun ja rikkoi kilpailun edellisen piste-ennätyksen tehden 27 pistettä. Edellinen ennätys oli kaudelta 2007-2008, jonka silloin asetti Toronto Raptorsissa silloin pelannut Jason Kapono, tehden 25 pistettä ja voittaen vuosittaisen kilpailun toista kertaa peräkkäin. Pudotuspelien välierissä Curry teki yhdessä ottelussa 40 pistettä ja rikkoi pudotuspeleissä onnistuneiden kolmen pisteen heittojen ennätyksen yhteensä 64. onnistumisellaan kaaren takaa. Kauden päätteeksi Curry johdatti Warriorsin sen ensimmäiseen NBA-mestaruuteen 40 vuoteen. Curry valittiin samalla kaudella sarjan arvokkaimmaksi pelaajaksi.


title: Stephen Curry

text: Kausi 2015–2016 alkoi Warriorsin ennätysmäisellä voittoputkella: Steve Kerrin valmentamana joukkue voitti 16 ensimmäistä otteluaan, mikä oli NBA:n ennätys, ja 21 voittoa taas oli Pohjois-Amerikan kaikkien ammattilaissarjojen ennätys. Joukkue voitti myös ennätykselliset 13 ensimmäistä vierasotteluaan. Warriors voitti lopulta kauden 24 ensimmäistä otteluaan ja teki edelliskauden loppu mukaan lukien yhteensä 28 ottelun voittoputken, kunnes se hävisi joulukuussa Milwaukee Bucksille jääden viiden ottelun päähän Los Angeles Lakersin 1970-luvun alun voittoennätyksestä. Lopulta Warriors rikkoi Chicago Bullsin kauden 1995–1996 erittäin kovatasoisen ennätyksen voitettuaan 73 runkosarjaottelua, yhden Bullsia enemmän


title: Stephen Curry

text: Curry aloitti kauden tekemällä kolmessa kymmenestä ensimmäisestä ottelustaan yli 40 pistettä. Helmikuussa Curry rikkoi Kyle Korverin hallussa olleen NBA:n ennätyksen heitettyään onnistuneen kolmen pisteen heiton 128. peräkkäisessä ottelussaan. Pian tämän jälkeen Curry sivusi NBA:n ennätystä onnistuttuaan 12 kertaa kolmen pisteen heitossa yhden ottelun aikana ja rikkoi samassa ottelussa, jo helmikuussa, edelliskaudella tekemänsä NBA:n ennätyksen onnistuneissa kolmen pisteen heitoissa. Curry pelasi kaudella 2015–2016 historiallisen erinomaisen runkosarjakauden, jota luonnehdittiin jopa NBA:n historian parhaaksi: hän muun muassa teki kolmessa eri ottelussa 50 pistettä ensimmäisenä pelaajana vuosikausiin, ratkaisi runkosarjaotteluita viime sekuntien koreilla jopa puolesta kentästä lähteneillä heitoilla, pelasi historian seitsemäntenä pelaajana runkosarjan arvostetuilla 50–40–90-heittotarkkuuksilla (pelitilanneheitot 50,4 %, kolmen pisteen heitot 45,4 % ja vapaaheitot 90,8 %, harvinaiseen 50–45–90-heittotarkkuusyhdistelmään yltänyt pelaaja vaikka yritti eniten kolmen pisteen heittoja sarjan historiassa), onnistui peräti 402 kertaa kolmen pisteen heitossa (edellinen ennätys 286, Curry itse edelliskaudella) ja saavutti ennätyksiä erilaisissa kokonaistehokkuutta mitanneissa tunnusluvuissa


title: Stephen Curry

text: Warriors ylsi keväällä 2016 NBA:n loppuotteluihin, joissa se kohtasi edellisvuoden tapaan Cavaliersin. Mestaruus ratkesi vasta seitsemännessä ottelussa. Toiseksi viimeisessä loppuottelussa Curry sai virhetilinsä täyteen. Turhautunut Curry heitti hammassuojansa osuen katsojaan. Curry poistettiin kentältä ensimmäisen kerran urallaan.


title: Stephen Curry

text: Vuonna 2017 Curry voitti Warriorsissa toisen NBA-mestaruutensa ja vuonna 2018 kolmannen.


title: Stephen Curry

text: Curry on pelannut myös Yhdysvaltain maajoukkueessa, jossa hän on voittanut maailmanmestaruuden Turkista 2010 ja Espanjasta 2014.


title: Stephen Curry

text: Curry jättäytyi pois Yhdysvaltain Rion olympiajoukkueesta 2016 muun muassa parannellakseen jalkavammojaan.


title: Stephen Curry

text: Currya on luonnehdittu yhdeksi tämänhetkisistä parhaista pallonkäsittelijöistä, pelintekijöistä ja heittäjistä NBA:ssa ja samalla maailmassa. Hän on erinomainen luomaan tilaa heitolleen monipuolisella harhautusvalikoimalla, ja hänen heittonsa on poikkeuksellisen tarkka heittokohdasta riippumatta ().


title: Rjazanin kuvernementti

text:
Rjazanin kuvernementti (myös "lääni", ) oli hallintoalue Venäjällä vuosina 1796–1929. 1800-luvun lopussa sen pinta-ala oli 42 101 neliökilometriä. Asukkaita oli 1 802 200 henkeä (vuonna 1897). Kuvernementin hallinnollinen keskus oli Rjazanin kaupunki.
Moskovan kuvernementtiin kuuluneesta Perejaslavl-Rjazanin provinssista muodostettiin vuonna 1778 Rjazanin käskynhaltijakunta. Vuonna 1796 se muutettiin kuvernementiksi.


title: Rjazanin kuvernementti

text: Vuosina 1802–1919 kuvernementtiin kuului 12 kihlakuntaa, joiden keskuksina toimivat Dankov, Jegorjevsk, Kasimov, Mihailov, Pronsk, Ranenburg, Rjazan, Rjažsk, Sapožok, Skopin, Spassk ja Zaraisk. Vuoden 1897 väestönlaskennan mukaan 99,4 % asukkaista oli venäläisiä. Kasimovissa ja sen ympäristössä asui kasimovin tataareja. Tärkeimpiä elinkeinoja olivat maanviljely, käsityöammatit ja teollisuus.


title: Rjazanin kuvernementti

text: Rjazanin kuvernementti lakkautettiin vuonna 1929 ja sen alue liitettiin Moskovan alueeseen.


title: Virtakisko

text: Virtakisko on raiteiden vieressä tai välissä sijaitseva kolmas kisko, josta sähköveturi saa virroittimen avulla käyttöenergiansa. Alapuoliset virranottimet sijaitsevat päätyteleissä molemmin puolin junaa. Toinen tapa sähkön saantiin on virroittimen avulla rautatien yläpuolella olevasta ajolangasta.


title: Virtakisko

text: Helsingin metrossa sähkö syötetään radan sivussa sijaitsevaa virtakiskoa pitkin ja sähkönä on 750 voltin tasavirta.


title: Astabiili multivibraattori

text:
Astabiili multivibraattori on elektroniikkakytkentä, jolla voidaan luoda säännöllistä kanttiaaltoa, jonka pulssinleveyttä voidaan moduloida muuttamalla kytkennän komponenttien arvoja.
Kytkentää voidaan käyttää esimerkiksi oskillaattorina, pwm-pulssin generaattorina tai ajastimena.


title: Armando Brambilla

text: Armando Brambilla (21. tammikuuta 1942 – 24. joulukuuta 2011) oli italialainen roomalaiskatolinen piispa. Hänet vihittiin papiksi Bergamon hiippakuntaan 11. kesäkuuta 1977 ja nimitettiin Rooman vihkipiispaksi sekä Iomniumin titulaaripiispaksi 25. maaliskuuta 1994. Piispaksi vihkiminen seurasi 7. toukokuuta. Pääkonsekraattorina toimi Camillo Ruini, jota avustivat Giuseppe Mani ja Roberto Amadei. Brambilla kuoli 69-vuotiaana virassa.


title: Thomas Anthony Finnegan

text: Thomas Anthony Finnegan (26. elokuuta 1925 – 25. joulukuuta 2011) oli irlantilainen roomalaiskatolinen piispa. Hänet vihittiin papiksi 17. kesäkuuta 1951 ja nimitettiin Killalan hiippakunnan piispaksi 3. toukokuuta 1987. Piispaksi vihkiminen seurasi 12. heinäkuuta. Pääkonsekraattorina toimi Gaetano Alibrandi, jota avustivat Joseph Cunnane ja Thomas McDonnell. Finnegan jäi eläkkeelle 19. helmikuuta 2002.


title: Deng Gai

text: Deng Gai (s. 22. maaliskuuta 1982 Wau, Sudan) on eteläsudanilainen koripalloilija.


title: Deng Gai

text: Waussa, silloisessa Sudanissa, syntynyt Gai pelasi vuosina 2001–2005 Fairfieldin yliopistossa. Vuonna 2005 Gai siirtyi vapaana pelaajana Philadelphia 76ers:iin. Hän pelasi NBA:ssa kahdessa ottelussa. Tämän jälkeen Gai on pelannut muun muassa Puolan ja Liettuan pääsarjoissa.


title: Deng Gai

text: Gai on NBA-pelaaja Luol Dengin serkku.


title: Jean-Pierre Urkia

text: Jean-Pierre Urkia MEP (27. marraskuuta 1918 – 21. joulukuuta 2011) oli ranskalainen roomalaiskatolinen piispa. Hänet vihittiin papiksi 26. kesäkuuta 1942 ja nimitettiin Paksén apostoliseksi vikaariksi Laosissa sekä Masclianaen titulaaripiispaksi 12. kesäkuuta 1967. Piispaksi vihkiminen seurasi 27. syyskuuta. Pääkonsekraattorina toimi Jean-Rosière-Eugène Arnaud, jota avustivat Claude-Philippe Bayet ja Michel-Auguste-Marie Langer.


title: Jean-Pierre Urkia

text: Urkia erosi tehtävistään apostolisena vikaarina 10. heinäkuuta 1975.


title: Life on the Line

text: Life on the Line on brittiläisen Eddie and the Hot Rods -yhtyeen studioalbumi vuodelta 1977. Sen on tuottanut Ed Hollis apunaan Steve Lillywhite, Graeme Douglas ja the Rods. Douglas, joka vaikutti aiemmin Kursaal Flyers -yhtyeessä, esiintyy levyllä muusikkona CBS-levy-yhtiön luvalla. Suomessa singlekappaleen on versioinut Amazing Tails -yhtye albumillaan "Early Days 1989" vuonna 2008.


title: Life on the Line

text:
Äänityksestä on vastannut Lillywhite. Äänitys on tehty Regents Parks Recording Co. Studiosissa St. John's Woodissa. Miksauksen ovat tehneet Hollis ja Lillywhite Island Studiossa Hammersmithissa. Nauhaoperaattorit (Tape op's) Regents Parkissa Steve ja Martin ja Islandissa Terry. Masterointi on tehty The Master Roomissa. LP-levyssä on avautuvat kannet.Julkaisijat ovat Rock Music Ltd (Graeme Douglas) / Island Music Ltd (Rodsit) (A: 1, 2, 5; B: 1-3) ja Island Music Ltd (A: 3, 4; B: 4).
"Do Anything You Wanna Do"


title: Life on the Line

text: "Quit This Town"


title: Life on the Line

text: "Telephone Girl"


title: Life on the Line

text: "(I Don’t Know) What's Really Going On"


title: Life on the Line

text: "Ignore Them (Still Life)"


title: Life on the Line

text: "Life on the Line"


title: Life on the Line

text: "(And) Don't Believe Your Eyes"


title: Life on the Line

text: "We Sing ... the Cross"


title: Life on the Line

text: "Beginning of the End"


title: Galvatek

text: Oy Galvatek Ab on suomalainen täysautomatisoitujen pinta- ja vedenkäsittelylaitosten toimittaja, joka toimii kansainvälisillä markkinoilla. Ilmailun huollossa se toimittaa kemiallisia pesulinjoja (MRO).


title: Galvatek

text: Galvatekin edeltäjä oli Upo Engineering, joka toimi kodinkonevalmistaja UPO Oy:n sisäisenä suunnittelu- ja kunnossapitoyksikkönä. Ajan tyylin mukaisesti osasto suunnitteli tehtaan omat tuotantovälineet, kuten pintakäsittelylinjat kodinkoneiden metalliosien pinnoittamiseen.


title: Galvatek

text: Muut valmistajat kiinnostuivat Upo Engineeringin erikoistuneesta osaamisesta; pinta- ja vedenkäsittelylaitosten tuotanto syntyi vastauksena suoralle kysynnälle. Ensimmäinen tilaustyö oli kromaamo Oras Oy:lle. Sen jälkeen vuorossa oli kaksi pintakäsittelylaitosta Suomen ulkopuolelle. Ensimmäiset tehdastekoiset vedenpuhdistamot valmistettiin sveitsiläisellä Metoxy-lisenssillä.


title: Galvatek

text: Vuonna 1980 UPO yksinkertaisti toimintaansa ja myi Upo Engineeringin Partekille. Liiketoimintaa jatkamaan perustettiin 1.4.1980 Oy Galvatek Ab.


title: Galvatek

text: 1980-luvulla Galvatek toimitti ensimmäiset automaattiset anodisointilaitokset. Tärkeimmät markkina-alueet olivat Pohjoismaat sekä pienet Euroopan sosialistimaat. Neuvostoliiton kauppa alkoi vuonna 1982 ja jatkui merkittävänä vuosikymmenen loppuun saakka.


title: Galvatek

text: 1990-luvulla ilmailu- ja alumiiniteollisuuden laitostoimitukset muodostuivat entistä selkeämmin päätoiminta-alueiksi. Merkittäviä toimituksia oli mm. Swissairille Sveitsiin, Sabenalle Belgiaan sekä Nokian Alumiinille Suomeen.


title: Galvatek

text: 2000-luvulla ilmailuteollisuuden laitokset ovat nousseet merkittävimmäksi toiminta-alueeksi. Neljässä vuosikymmenessä Galvatekille on muodostunut täysautomaattisista laitoksista markkinoiden pisin maailmanlaajuinen kokemus.


title: Galvatek

text: Galvatekin laitoksissa on lukuisia käsittelyn sujuvuutta ja turvallisuutta lisääviä innovaatioita:Yksi Galvatekin erikoisaloista ovat täysautomatisoidut ilmailualan pintakäsittelylaitokset. Täysautomatisoinnin ansiosta ihmisten ei tarvitse työskennellä vaarallisten kemikaalien äärellä, vaan koko käsittelyprosessi sujuu tietokoneelta ohjattuna.


title: Galvatek

text: Galvatekin ensimmäinen täysautomaattisen laitoksen toimitus ilmailuteollisuudelle oli heti 80-luvun alussa. Ruotsiin toimitettiin Saab Fairchild –lentokoneen valmistuksessa tarvittavat alumiinin anodisointilinjat sekä jäteveden puhdistamo sen yhteyteen.


title: Galvatek

text: Galvatek on toimittanut täysautomatisoituja puhdistuslaitoksia lentokonemoottoreiden osien puhdistamiseen (CCL) sekä kemiallisia prosessilinjoja mm. lentokoneen turbiinisiipien valmistukseen johtaville yhtiöille ympäri maailmaa, kuten SAESL Singapore, ANA Japani, N3 Saksa ja Finnair Suomi.


title: Galvatek

text: Suurin osa Galvatekin vedenpuhdistamoista toimitetaan pintakäsittelylaitoksen yhteyteen puhdistamaan laitoksen huuhtelu- ja jätevedet. Laitokset voivat olla myös ns. suljettuja, jolloin huuhtelu- ja jätevedet kierrätetään laitoksen sisällä eikä prosessista synny jätevesipäästöjä lainkaan. Syntynyt jäte kerätään järjestelmästä konsentraattina ja toimitetaan edelleen jätteenkäsittelyyn. Teollisuudelle Galvatek toimittaa järjestelmiä jätevesien neutralointiin, voimalaitosten savukaasujen puhdistukseen sekä ongelmajätteiden kierrätykseen.


title: Kronberger

text: Kronberger voi tarkoittaa:


title: Susiraja Volley

text: Susiraja Volley (SurVo) on liperiläinen miesten lentopallojoukkue, joka kaudella 2014-2015 pelaa 1-sarjan lohkossa 1. Seura perustettiin Liperi Volleyn ja Pyhäselän Urheilijoiden yhdistelmäjoukkueen pohjalle. LiVo/PyU pelasi 2-sarjassa 2010-2011, jolloin nousi ykkössarjaan.


title: Susiraja Volley

text: Susiraja Volley pelaa kotiottelunsa Joensuun Reijolan koululla. Reijola on entisen Pyhäselän kunnan alueella ja koulu on toiminut aiemmin PyU:n kotisalina. Seuran kotipaikaksi on kuitenkin kirjattu Liperi.


title: Susiraja Volley

text: Seuran viimeinen kausi lentopallon 1-sarjassa päättyi toiseen sijaan Akaa-Volleyn jälkeen, joka tiesi pääsyä Mestaruusliigakarsintaan. Karsinnassa Raision Loimu säilytti liigapaikkansa suoraan kolmessa ottelussa.


title: Susiraja Volley

text: Keväällä 2017 SurVo fuusioitui Liiga-Riennon ja Niceteamin kanssa. Näin syntyi uusi lentopalloseura Karelian Hurmos.


title: Engdahl

text: Engdahl tai Engdal on muun muassa seuraavien henkilöiden sukunimi:


title: Engblom

text: Engblom on muun muassa seuraavien henkilöiden sukunimi:


title: Engman

text: Engman on muun muassa seuraavien henkilöiden sukunimi:


title: Carl Hagelin

text: Carl Hagelin (s. 23. elokuuta 1988 Södertälje, Ruotsi) on ruotsalainen jääkiekkohyökkääjä, joka edustaa NHL:ssä pelaavaa Los Angeles Kingsiä. New York Rangers varasi Hagelinin kuudennella kierroksella varausnumerolla 168. Hagelinin vahvuudet ovat luistelussa ja kahdensuunnan pelaamisessa.


title: Carl Hagelin

text: Hagelin on Södertälje SK:n kasvatti. Kaudella 2003–2004 hän pelasi TV-Puckenissa Södermanlandissa. Kaudella 2006–2007 Hagelin voitti J20 SuperElitin pistepörssin tekemällä 40 runkosarjaottelussa tehot 24+31=55.


title: Carl Hagelin

text: New York Rangers varasi Hagelinin kuudennella kierroksella 168. pelaajana .


title: Carl Hagelin

text: Kaudeksi 2007–2008 Hagelin siirtyi Michiganin yliopistoon ja hänestä tuli samalla ensimmäinen ruotsalaispelaaja kyseisessä yliopistossa. Hän voitti kaudella CCHA:n mestaruudeen. Kaudella 2009–2010 Hagelin toimi joukkueen varakapteenina ja oli tehoilla 19+31=50 joukkueen paras pistemies. Hän voitti kaudella toisen CCHA-mestaruutensa. Kaudella 2010–2011 Hagelin oli Michiganin kapteeni ja paras pistemies ja maalintekijä tehoilla 18+31=49. Hänet valittiin kaudella CCHA:n pahaaksi puolustavaksi hyökkääjäksi ja ensimmäiseen tähdistökentälliseen sekä oli yksi kolmesta ehdokkaasta CCHA:n parhaaksi pelaajaksi. Keväällä 2011 Hagelin siirtyi Michiganin kevään 2011 NCAA-finaalitappion jälkeen loppukaudeksi Rangersin farmijoukkue Connecticut Whaleen, jossa hän pelasi AHL:n pudotuspelit.


title: Carl Hagelin

text: Marraskuussa 2011 Hagelin teki kaksivuotisen tulokassopimuksen Rangersin kanssa. Hän aloitti kauden 2011–2012 farmijoukkue Connecticut Whalessa.


title: Carl Hagelin

text: Hagelin voitti alle 20-vuotiaiden MM-hopeaa vuonna 2008. Vuonna 2014 Hagelin pelasi maajoukkueessa Sotšin olympialaisissa ja saavutti olympiahopeaa.


title: Carl Hagelin

text: Carl Hagelinin isoveli on jääkiekkoilija Bobbie Hagelin (s. 1984), joka pelasi urallaan muun muassa Elitserienissä.


title: Httrack

text: Httrack on vapaa offline-selain GPL 3 -lisenssillä. Se mahdollistaa sivujen automaattisen rekursiivisen latauksen paikalliseen tietokoneeseen. Oletuksena httrack järjestää sivut hakemistoihin linkkirakenteen mukaan. Sivuja voi selata tavallisella selaimella offline tilassa kovalevyltä.


Historia de omnibus Gothorum Sveonumque regibus (, ) on Johannes Magnuksen kirjoittama, pitkälti mielikuvitukseen perustuva historiateos, joka ilmestyi postuumisti vuonna 1554. Vaikka siinä arvostellaan ankarasti Kustaa Vaasaa, sitä käyttivät ihastuneina hyväkseen hänen poikansa, joille se oli omistettukin, osoittaakseen kuinka kunniakas historia Ruotsilla oli. Erityisesti he käyttivät kirjan hallitsijaluetteloita, jotka alkoivat Nooan pojanpojasta Maagogista ja omaksuivat niiden nojalla hallitsijoina suuremmat järjestysnumerot kuin heillä olisi pitänyt olla sen perusteella, mitä Ruotsin varhaisemmista hallitsijoista nykyisin tiedetään.


title: Historia de omnibus Gothorum Sveonumque regibus

text: Teos kirjoitettiin alun perin latinaksi. Ruotsiksi sen käänsi ensimmäisenä Ericus Benedictii Schroderus, ja käännös julkaistiin vuonna 1620.


text: Teoksen 15 ensimmäisessä osassa Johannes Magnus käsittelee yksityiskohtaisesti Ruotsin historiaa ennen vuotta 1000. Teos perustuu osittain Jordaneksen teokseen "Getica" ja Saxo Grammaticukseen mutta pitkälti myös kirjoittajansa omiin ajatuksiin. Sen mukaan Nooan pojanpojasta Maagogista tuli Ruotsin ensimmäinen kuningas 88 vuotta vedenpaisumuksen jälkeen. Kirjan kuningasluettelon mukaan Ruotsissa oli ollut viisi Eerik-nimistä kuningasta ennen Eerik Voittoisaa, ja hänen mukaansa Jordaneksen mainitsema Berig oli Erik I, Eriksvisanin sankari. Samoin oli kirjan mukaan Ruotsissa ollut kuusi Kaarle-nimistä kuningasta ennen Kaarle Sverkerinpoikaa. Näiden vuoksi Kustaa Vaasan seuraajat Eerik XIV ja Kaarle IX ottivatkin näin korkeat, paaveihin verrattavat järjestysnumerot. Nämä kuvitteelliset muinaisajan Eerikit ja Kaarlet kuvattiin yleensä myönteisti, kun taas keksitystä Gostagus-nimisestä hirmuvaltiaasta sanotaan: ""Tuskin yhtenäkään yönä vuoden kuluessa hän pidättäytyi huorinteosta, väkivallasta ja insestistä"".


text: Teos on äärimmäisen isänmaallinen ja osoittaa toisaalta syvää vihaa tanskalaisia kohtaan.


title: Vigilante Carlstroem

text: Vigilante Carlstroem (oikealta nimeltään "Mikael Karlsson") on ruotsalaisen rockyhtye The Hivesin kitaristi Fagerstasta. Hänen idoleinaan ovat toimineet mm. Sex Pistols, Dead Kennedys ja monet paikalliset punkyhtyeet.


title: Yann Bonato

text: Yann Bonato (s. 24. maaliskuuta 1972 Cannes) on ranskalainen kilpauransa päättänyt koripalloilija.


title: Yann Bonato

text: Ennen pääsarjakoripalloa Bonato pelasi yliopistokoripalloa Virginia Commonwealthin yliopistossa kaudella 1990–1991. Hän aloitti ammattilaiskoripallon vuonna 1991 Olympique Antibesin joukkueessa. Bonato edusti seuraa kaksi kautta, jonka jälkeen hän siirtyi Paris Basket Racingiin. Hän pelasi Pariisin joukkueessa kaksi kautta, jossa hänet valittiin kaudella 1994–1995 Ranskan-liigan arvokkaimmaksi pelaajaksi. Bonato jatkoi uraansa vuonna 1995 CSP Limogesin joukkueessa. Bonato edusti seuraa kaksi kautta ja hänet valittiin kaudella 1996–1997 toista kertaa sarjan arvokkaimmaksi pelaajaksi.


title: Yann Bonato

text: Kaudeksi 1997–1998 hän siirtyi italialaiseen Scavolini Pesaroon, josta hän jatkoi yhden kauden jälkeen Pallacanestro Reggianaan. Kahden Italian-kauden jälkeen Bonato palasi Ranskaan, jossa hän jatkoi pelaamista Limogesin joukkueessa. Bonato voitti kauden aikana Korać Cupin, Ranskan-mestaruuden sekä cup-mestaruuden. Kausiksi 2000–2003 hän siirtyi ASVEL Villeurbanneen. Bonato voitti seuran kanssa cup-mestaruuden vuonna 2001 sekä Ranskan-mestaruuden vuonna 2002. Kaudeksi 2003–2004 hän palasi Limogesiin, jossa hän lopetti ammattilaisuransa.


title: Yann Bonato

text: Bonato kuului maansa juniorimaajoukkueisiin. Hän oli mukana vuonna 1992, jolloin Ranska voitti pronssia alle 22-vuotiaiden EM-kilpailuista. Bonato pelasi myös vuonna 1993, jolloin maa voitti hopeaa alle 22-vuotiaiden MM-kilpailuissa. Ensimmäiset aikuisten arvokisat Bonato pelasi vuonna 1993, jolloin Ranska pelasi EM-kilpailuissa. Hän oli mukana myös vuosien 1995 ja 1997 EM-kilpailuissa. Ainoan arvokisamitalinsa Bonato voitti vuoden 2000 olympialaisista, joissa Ranska saavutti hopeaa.


title: The Best Job In The World

text: The Best Job In The World () oli Australian Queenslandin osavaltion turismin kehityksestä vastaavan Tourism Queensland -viraston vuonna 2009 julkaisema kampanja, jossa maan turismiviranomaiset etsivät promootiotarkoituksessa Australian itärannikolla sijaitsevalle Hamilton Islandille työntekijää "maailman parhaaseen työpaikkaan". Työpaikan toimenkuvana oli toimia lomasaaren valvojana puolen vuoden ajan ja saada siitä noin 83 000 euron suuruinen palkkio.


title: The Best Job In The World

text: Työpaikka sai yhteensä yli 34 000 hakijaa noin 200 maasta. 6. toukokuuta 2009 Australian matkailuviranomaiset valitsivat voittajaksi brittiläinen Ben Southallin. Southallia pisti myrkyllinen Irukandji-meduusa hänen ollessan viimeisiä päiviä töissä saarella. Southall sai kuitenkin nopeasti hoitoa ja toipui pistoksesta täysin.


title: Design Your Universe

text: Design Your Universe on sinfonista metallia soittavan Epican neljäs studioalbumi, joka julkaistiin 16. lokakuuta 2009.


title: Design Your Universe

text: Albumilla vierailee kappaleen ”White Waters” aikana Tony Kakko ja kappaleen ”Unleashed” iTunes-bonusversiolla Amanda Somerville.


title: Kolme kaverusta

text: Kolme kaverusta ("Three Amigos") on yhdysvaltalainen komediaelokuva vuodelta 1986. Elokuvan on ohjannut John Landis ja pääosia esittävät Steve Martin, Chevy Chase ja Martin Short. Randy Newman oli mukana paitsi laulujen tekijänä, myös yhtenä käsikirjoittajana.


title: Kolme kaverusta

text: Elokuva kertoo amerikkalaisista mykkäelokuvien näyttelijöistä, jotka saapuvat väärinymmärryksen kautta pelastamaan meksikolaista kylää pahamaineiselta El Guapolta (Alfonso Arau). Miehet luulevat olevansa esiintymismatkalla ja häkeltyvät, kun heidän oletetaan tosielämässä olevan rooliensa kaltaisia kovanaamoja.


title: Kolme kaverusta

text: "Video-oppaassa" vuodelta 1995 Esko Rautakorpi antoi elokuvan Suomessa julkaistulle VHS-kasettiversiolle kaksi tähteä viidestä, mikä teoksen mukaan vastaa sanallista arviota ”keskinkertainen”. Hänestä mainio pääkolmikko ei pysty pelastamaan kovin keskinkertaista komediaa lässähtämästä.


title: Hamilton Island

text: Hamilton Island on Australian Queenslandin osavaltioon kuuluvien Whitsundaysaarten suurin asuttu saari. Saari on suosittu matkailukohde ja sen näkyvyyttä on nostanut vuonna 2009 käyty The Best Job In The World -kampanja.


title: Sirkka Klemetti

text: Sirkka Klemetti (8. syyskuuta 1945 Kuhmo – 25. tammikuuta 1983 Kuhmo) oli suomalainen aforismikirjailija.


title: Aune Peippo

text: Aune Helena Peippo (11. marraskuuta 1906 Tyrvää – 8. syyskuuta 1983 Lahti) oli suomalainen kuvaamataidon opettaja ja kirjailija.


title: Aune Peippo

text: Peippo pääsi ylioppilaaksi 1927 Tyrvään yhteiskoulusta ja hän valmistui 1931 kuvaamataidon opettajaksi Taideteollisuuskoulusta. Peippo toimi kuvaamataidon opettajana Lahden yhteiskoulussa 1935–1936, Lahden lyseossa 1941–1945 ja viimeksi Kannaksen yhteislyseossa 1945–1971.


title: Carmen Thalmann

text: Carmen Thalmann (s. 11. syyskuuta 1989) on itävaltalainen alppihiihtäjä.


title: Carmen Thalmann

text: Thalmann kuului joukkuekilpailun maailmanmestaruuden voittaneeseen Itävallan joukkueeseen Schladmingissa 2013. Vailin / Beaver Creekin MM-kilpailuissa 2015 hän sijoittui pujottelussa seitsemänneksi.


title: Carmen Thalmann

text: Alppihiihdon maailmancupissa Thalmann kilpaili ensimmäisen kerran 29. joulukuuta 2008 Semmeringin pujottelussa. Ensimmäiset maailmancupin pisteensä hän saavutti 27. marraskuuta 2011 oltuaan 23:s Aspenin pujottelussa. Kymmenen parhaan joukkoon hän sijoittui ensimmäisen kerran Courchevelin pujottelussa joulukuussa 2011 oltuaan yhdeksäs. Parhaimmillaan hän on ollut neljäs Lienzin pujottelussa joulukuussa 2015.


title: Carmen Thalmann

text: Eurooppa-cupissa hän on voittanut kolme pujotteluosakilpailua ja yhden suurpujottelun sekä sijoittunut pujottelupisteissä kahdesti kolmanneksi.


title: Kirsti Kuusikko

text: Elsa Sofia Kuusikoski, kirjailijanimi Kirsti Kuusikko (14. lokakuuta 1919 Raahe – 1. joulukuuta 1982 Helsinki) oli suomalainen kirjailija.


title: Irma Telkki

text: Irma Mirjam Telkki (13. huhtikuuta 1916 Chisholm, Minnesota – 30. elokuuta 1981 Lahti) oli suomalainen musiikin opettaja ja runoilija.


title: Irma Telkki

text: Telkki pääsi ylioppilaaksi 1936 Lahden tyttölyseosta. Hän toimi musiikin opettajana Sibelius-akatemiassa 1939, Lievestuoreen yhteiskoulussa 1948–1957 ja Viitasaaren yhteiskoulussa 1958–1964 sekä pianonsoiton tuntiopettajana Lahden musiikkiopistossa (nykyinen Lahden konservatorio) 1964–1967 ja uskonnonopettajana Kannaksen yhteislyseossa 1966.


title: Breaking Bad (1. tuotantokausi)

text: Yhdysvaltalaisen televisiosarjan "Breaking Badin" ensimmäinen tuotantokausi alkoi AMC-kanavalla 20. tammikuuta 2008 ja päättyi 9. maaliskuuta 2008. Suomessa kausi alkoi Nelosella 1. tammikuuta 2009 ja päättyi 12. helmikuuta 2009. Sen piti alun perin koostua yhdeksästä jaksosta, mutta käsikirjoittajien lakon vuoksi jaksoja tehtiin vain seitsemän. Kausi julkaistiin DVD:nä 24. helmikuuta 2009 alueella 1, 14. joulukuuta 2009 alueella 2 (johon kuuluu myös Suomi) ja 8. heinäkuuta 2009 alueella 4. Se koostuu seitsemästä noin 48 minuutin pituisesta jaksosta.


title: Hilja Kettunen

text: Hilja Armida Kettunen, aik. "Aulo" (27. lokakuuta 1888 Helsinki – 22. joulukuuta 1981 Helsinki) oli suomalainen runoilija.


title: Hilja Kettunen

text: Hilja Kettunen oli naimisissa vuodesta 1912 professori Lauri Kettusen kanssa.


title: Petteri Lindbohm

text: Petteri Lindbohm (s. 23. syyskuuta 1993 Helsinki) on suomalainen jääkiekkopuolustaja, joka pelaa Sveitsin National Leaguen Lausanne HC:ssä. Hän on pelannut urallaan myös 40 NHL-ottelua St. Louis Bluesissa. Isokokoista Lindbohmia on luonnehdittu pelityyliltään peruspuolustajaksi.


title: Petteri Lindbohm

text: Lindbohm on Helsingin IFK:n kasvatti. Hän pelasi maalivahtina Calle Branderin kiekkokoulussa. Hän vaihtoi C-juniori-ikäisenä pelipaikkansa puolustajaksi, ja siirtyi Kiekko-Vantaaseen kaudeksi 2008–2009. Kaudeksi 2010–2011 Lindbohm siirtyi Espoo Bluesiin. Hän edusti suurimman osan kaudestaan seuran A-nuoria, jotka voitti SM-hopeaa. Lindbohm vahvisti myös Bluesin B-nuoria, jossa hän voitti Suomenmestaruuden.


title: Petteri Lindbohm

text: Kaudeksi 2011–2012 Lindbohm siirtyi kolmivuotisella SM-liigasopimuksella Jokereihin. Hän pelasi ensimmäisen sopimuskautensa kuitenkin lähes kokonaan seuran A-nuorissa, joiden sisäisen jäähypörssin Lindbohm voitti 98 minuutillaan. Hän sijoittui koko A-nuorten SM-liigan jäähypörssissä neljänneksi. Lindbohm voitti kauden päätteeksi A-nuorten SM-hopeaa. Hän ei debytoinut vielä SM-liigassa, mutta pelasi kuitenkin ensimmäiset miesten pelinsä pelattuaan viiden ottelun verran lainalla Mestis-joukkue Kiekko-Vantaan riveissä. Lindbohm edusti myös Jokereiden SM-liigajoukkuetta kahdessa European Trophy -ottelussa.


title: Petteri Lindbohm

text: St. Louis Blues varasi Lindbohmin kuudennella kierroksella 176. pelaajana . Seura oli päässyt tarkkailemaan häntä varsin läheltä, sillä Bluesin kykyjenetsijänä toimiva Ville Sirén toimi samalla myös Jokereiden pelaajakoordinaattorina. Lindbohm lähti kauteen 2012–2013 varsin pienessä roolissa Jokereiden SM-liigajoukkueessa, mutta pääsi Ossi Väänäsen pelikiellon ja Antti-Jussi Niemen loukkaantumisen myötä tekemään liigadebyyttinsä kauden avauskierroksella 13. syyskuuta 2012 vieraissa kasvattajaseuraansa HIFK:ta vastaan. Hän sai ottelussa jääaikaa 13.11 minuuttia. Lindbohm keräsi ottelussa myös 14 jäähyminuuttia, sisältäen 2+10-minuutin rangaistuksen Markus Granlundin selkään kohdistuneesta taklauksesta. Hänen tulokaskautensa toi kaikkiaan 35 runkosarjaottelussa neljä syöttöpistettä, 61 jäähyminuuttia sekä teholukeman +3. Kevätkaudella Lindbohmin rooli kuitenkin pieneni mikä näkyi ajoittain epävarmoina otteina, eikä hän pelannut otteluakaan pudotuspeleissä. Joulukuussa 2012 Lindbohmin sopimusta jatketiin vuodella kevääseen 2015 saakka.


title: Petteri Lindbohm

text: Lokakuussa 2013 Jokerit lainasi Lindbohmin aluksi marraskuun maaottelutaukoon asti kestäneellä sopimuksella Porin Ässiin. Hän teki Ässissä liigauransa avausmaalin 8. lokakuuta 2013 Hämeenlinnan Pallokerhoa vastaan. Lindbohmin maali jäi Ässien 3–1-voittoon päättyneen ottelun ratkaisumaaliksi. Juuri ennen taukoa hänen lainasopimustaan jatkettiin 14. joulukuuta asti. Lindbohm palasi kuitenkin jo joulukuun alussa takaisin Jokereiden vahvuuteen. Hänellä tapahtui Jokereissa pitkin kautta 2013–2014 edelliskauteen nähden paljon virheitä ja Lindbohmin otteista paistoi jännityksen ja pelirohkeuden puute. Lindbohm pelasikin vahvemmin Ässien paidassa. Hän pelasi kauden aikana myös 13 ottelua lainalla Kiekko-Vantaassa.


title: Petteri Lindbohm

text: Maaliskuussa 2014 Lindbohm teki kolmivuotisen tulokassopimuksen St. Louis Bluesin kanssa. Hänet kuitenkin lainattiin vielä SM-liigan nousijajoukkue Vaasan Sportiin kaudeksi 2014–2015. Lindbohm pelasi siellä harjoitusotteluita, joiden jälkeen hän osallistui Bluesin harjoitusleirille. Lindbohm lähetettiin farmijoukkue Chicago Wolvesiin, AHL:ään aivan runkosarjan kalkkiviivoilla. Hänellä olisi ollut myös mahdollisuus palata Sportiin, mutta hyvin menneen harjoitusleirin jälkeen Lindbohm päätti kuitenkin jäädä Bluesin organisaatioon.


title: Petteri Lindbohm

text: Lindbohm pelasi kolme AHL-ottelua, kunnes Blues nosti hänet NHL-vahvuuteensa. Lindbohm teki NHL-debyyttinsä kauden 2014–2015 viidennellä kierroksella 19. lokakuuta 2014 vieraissa Anaheim Ducksia vastaan. Hän sai ottelussa jääaikaa 14.05 minuuttia ja Lindbohmille merkittiin teholukemaksi –1. Hän pelasi yhdeksän ottelua, jonka jälkeen hänet lähettiin Chicago Wolvesiin. Lindbohm nostettiin 18. helmikuuta 2015 Bluesiin ja teki uransa ensimmäisen NHL-maalin 20. helmikuuta 2015 Jaden Schwartzin ja Carl Gunnarssonin syötöstä 5–1 kotivoitossa Boston Bruinsista. Hänet valittiin ottelun kolmostähdeksi. Lindbohm pelasi NHL:ssä kauden aikana 23 runkosarjaottelua tehopistein 2+1=3. AHL:ssä hänen tulokaskautensa toi 53 runkosarjaottelussa tehot 6+12=18 ja viidessä playoff-ottelussa yhden syöttöpisteen. Lindbohm oli runkosarjassa Wolvesin eniten maaleja tehnyt puolustaja Brent Regnerin kanssa.


title: Petteri Lindbohm

text: Syksyn 2015 harjoitusleirin päätteeksi Blues lähetti Lindbohmin Chicago Wolvesin AHL-joukkueeseen. Hänet kutsuttiin tällä kertaa Bluesin NHL-vahvuuteen ensimmäisen kerran joulukuussa. Lindbohm pelasi kauden 2015–2016 aikana NHL:ssä kymmenen runkosarjaottelua ilman tehopisteitä. Myös kauden 2016–2017 hän pelasi suurimmaksi osaksi farmissa. Lindbohmille kertyi kauden aikana NHL:ssä seitsemän runkosarjaottelua ilman tehopisteitä.


title: Petteri Lindbohm

text: Kesällä 2017 Lindbohm kävi olkapääleikkauksessa, jonka myötä hänen sopimusneuvottelunsa pitkittyivät. Lindbohm sai Bluesin lisäksi tarjouksia myös Euroopasta, mm. Ruotsista, mutta päätyi lopulta syyskuussa 2017 tekemään Bluesin kanssa vuoden mittaisen, kaksisuuntaisen ja 650 000 dollarin arvoisen jatkosopimuksen. Seura asetti hänet harjoitusleirin päätteeksi siirtolistalle, mutta koska mikään toinen NHL-seura ei napannut Lindbohmia vuorokauden kuluessa, Blues lähetti hänet farmiin. Lindbohm nousi kaudella 2017–2018 Wolvesin varakapteeniksi. Hän pelasi 23 ottelua, kunnes Lindbohmin kausi päättyi jo joulukuussa leikkaushoitoa vaatineen olkapäävamman vuoksi.


title: Petteri Lindbohm

text: Kaudeksi 2018–2019 Lindbohm siirtyi vuoden mittaisella sopimuksella Sveitsin National Leaguen Lausanne HC:hen.


title: Petteri Lindbohm

text: Lindbohm pelasi alle 20-vuotiaiden MM-kilpailuissa vuonna 2013, jolloin hän toimi Suomen kapteenina. Valmennus valitsi hänet joukkueensa turnauksen yhdeksi kolmesta parhaasta pelaajasta. Lindbohm valittiin myös Tšekkiä vastaan pelatun alkulohkon ottelun päätteeksi Suomen ottelun parhaaksi pelaajaksi. Hän pelasi myös alle 18-vuotiaiden MM-kilpailuissa vuonna 2011. Yhteensä Lindbohm on pelannut 20 nuorten ja 16 poikien maaottelua.


title: Petteri Lindbohm

text: Suomen A-maajoukkueessa Lindbohm on pelannut kuusi ottelua ilman tehopisteitä. Hän teki A-maajoukkuedebyyttinsä Karjala-turnauksessa 8. marraskuuta 2018 Helsingin Hartwall Arenalla Venäjää vastaan. Lindbohm merkittiin Suomen nelospuolustajapariin Mikko Lehtosen viereen.


title: Ylidit

text: Ylidit ovat orgaanisia yhdisteitä, joissa on positiivinen ja negatiivinen varaus vierekkäisillä atomeilla. Tyypillisesti negatiivisesti varautunut on hiiliatomi ja positiivisesti varautunut jokin heteroatomi. Ne ovat siis 1,2-dipolaarisia yhdisteitä. Heteroatomeina ovat tyypillisesti fosfori, rikki, typpi tai happi, mutta myös esimerkiksi seleenin, telluurin tai arseenin heteroatomeinaan sisältäviä ylidejä tunnetaan.


title: Ylidit

text: Fosforin tai rikin heteroatominaan sisältävät ylidit ovat melko stabiileja. Näiden alkuaineiden 3d-orbitaalit osallistuvat stabilointiin ja voivat ottaa vastaan elektroniparin, jolloin rikillä ja fosforilla on uloimmalla kuorellaan käytettävissään 10 elektronia. Tällöin ylidillä on kaksi resonanssimuotoa, joita nimitetään ylidiksi ja yleeniksi. Yleenissä heteroatomilla ja viereisellä hiiliatomilla on sidoksessaan kaksoissidoksen luonnetta.


title: Ylidit

text: Näitä resonanssimuotoja ei ole esimerkiksi ammoniumylideillä ja niiden stabiilisuuteen vaikuttavat elektrostaattiset efektit. Ylidejä stabiloivat myös muodollisesti negatiiviseen hiileen sitoutuneet substituentit, jotka voivat vetää puoleensa elektroneja elektronirikkaalta hiileltä. Lukuisia ylidejä on eristetty kiinteinä aineina, mutta usein ne muodostetaan "in situ" reaktioissa. Ylidit ovat tyypillisesti nukleofiilisiä ja ne reagoivat muun muassa karbonyyliryhmän sisältävien yhdisteiden kanssa.


title: Ylidit

text:
Fosforin ylidejä kutsutaan fosfoniumylideiksi ja niitä voidaan kuvata yleisellä rakenteella RP–CR. Fosfoniumylidejä muodostetaan alkyylihalogenidista ja jostain fosfiinista, tyypillisimmin trifenyylifosfiinista. Ensimmäisessä vaiheessa muodostuu fosfoniumsuola, josta vahva emäs, kuten n-butyylilitium tai natriummetyylisulfinyylimetylidi, poistaa happaman protonin hiileltä ja muodostuu fosfoniumylidi. Stabiloituja ylidejä valmistettaessa protonin poistamiseen riittää heikompikin emäs, esimerkiksi natriumhydroksidi.
Fosfoniumylidit ovat tärkeitä synteettisessä orgaanisessa kemiassa, koska ne reagoivat karbonyyliyhdisteiden, kuten ketonien ja aldehydien kanssa Wittig-reaktiolla muodostaen alkeeneja.


title: Ylidit

text: Rikkiylidejä ovat sulfonium- ja sulfoksoniumylidit. Sulfoniumylidejä valmistetaan alkolyimalla tioeettereitä eli sulfideja esimerkiksi metyylijodidilla. Näin muodostuneesta sulfoniumsuolasta poistetaan protoni vahvan emäksen esimerkiksi n-butyylilitiumin avulla, jolloin muodostuu sulfoniumylidi. Sulfoksiniumylidejä valmistetaan alkyloimalla sulfoksideja, jolloin muodostuu sulfoksoniumsuola. Sulfoksoniumsuola reagoi natriumhydridin tai n-butyylilitiumin kanssa sulfoksoniumylidiksi.


title: Ylidit

text: Molemmat rikkiylideistä reagoivat tyydyttyneiden karbonyyliyhdisteiden kanssa muodostaen epoksidin. Niiden reaktiot α,β-tyydyttymättömien karbonyyliyhdisteiden kanssa poikkeavat kuitenkin toisistaan. Sulfoksoniumylidit muodostavat syklopropaanijohdannaisen ja sulfoniumylidit muodostaen epoksidin.


title: Ylidit

text: Typpeä sisältäviä ylidejä on kolmenlaisia. Amiiniylidien rakennetta voidaan kuvata kaavalla RN–CR. Niitä valmistetaan tertiäärisistä ammoniumsuoloista vahvan emäksen avulla. Ammoniumylidit reagoivat muun muassa Sommelet–Hauser-toisiintumisella.


title: Ylidit

text: Atsometiiniylidejä voidaan kuvata yleisellä rakenteella RC=NR–CR ja ne esiintyvät kahtena resonansimuotona, jolloin atsometiiniylidejä voidaan pitää 1,3-dipolaarisina yhdisteinä.


title: Ylidit

text: Kolmas luokka on nitriiliylidit RC≡N–CR. Ne ovat 1,3-dipolaarisia yhdisteitä, joilla on useita resonanssimuotoja.


title: Ylidit

text: Happi on heteroatomeina oksoniumylideissä (RO–CR) ja karbonyyliylideissä (RC=O–CR).


title: Ágreda

text: Ágreda on kunta ja kaupunki Sorian maakunnassa Espanjassa. Ágredan asukasluku on noin 3000.


title: Hilkka Merikallio

text: Hilkka Tellervo Tuomenkukka Merikallio (1. marraskuuta 1908 Haapavesi – 15. huhtikuuta 1980 Oulainen) oli suomalainen kirjailija.


title: Hilkka Merikallio

text: Hilkka Merikallion isä Otto Leopold Merikallio aik. Hellman (1875–1954) toimi saksan ja ruotsinkielen sekä kirjanpidon opettajana Haapaveden yhteiskoulussa 1925–1942.


title: Niklas Huovila

text: Niklas Huovila (s. 3. kesäkuuta 1991 Kirkkonummi) on suomalainen jääkiekkohyökkääjä, joka pelaa Suomi-sarjajoukkue Liikunnan Riemussa. Hän on pelannut urallaan myös kaksi SM-liigaottelua Helsingin IFK:ssa kaudella 2011–2012.


title: Niklas Huovila

text: Huovila aloitti jääkiekkoilun Nummelan Palloseurassa, mutta hänen varsinainen kasvattajaseuransa on kuitenkin Espoon Jääklubi. Huovila siirtyi C-juniori-ikäisenä Espoo Bluesiin, jossa hän voitti B-nuorten SM-hopeaa vuonna 2008 ja A-nuorten SM-hopeaa vuonna 2011. Kaudella 2008–2009 Huovila toimi Bluesin B-nuorten kapteenina.


title: Niklas Huovila

text: Kaudeksi 2011–2012 Huovila siirtyi Helsingin IFK:hon. Hän teki samalla kaudella myös SM-liigadebyyttinsä. Huovila pelasi ensimmäisen SM-liigaottelunsa 27. joulukuuta 2011 Pelicansia vastaan ja sai ottelussa jääaikaa 6.10 minuuttia. Huovilan paikka kokoonpanoon aukeni loukkaantumisten ja alle 20-vuotiaiden MM-kilpailuissa olleiden pelaajien poissaolon vuoksi. Yhteensä hän pelasi kauden aikana neljä SM-liigaottelua jääden ilman tehopisteitä. Huovila pelasi suurimman osan kaudestaan HIFK:n A-nuorissa, joiden toiseksi paras maalintekijä ja kolmanneksi paras pistemies hän oli tehoilla 14+19=33.


title: Niklas Huovila

text: Kesällä 2012 Huovila haki try-outin kautta pelipaikkaa HIFK:n liigajoukkueesta, mutta jäi ilman sopimusta ja siirtyi kaudeksi 2012–2013 Mestis-joukkue Savonlinnan Pallokerhoon. Kaudella 2013–2014 hän oli 15 osumallaan joukkueen toiseksi paras maalintekijä Mikko Nuutisen jälkeen. Kaudeksi 2015–2016 Huovila haki SaPKosta pelipaikaa try-outin kautta, mutta hän jäi kahden ottelun jälkeen ilman jatkosopimusta syyskuussa 2015. Huovila pelasi loppukaudella II-divisioonajoukkue Talvisalo Traitorsissa.


title: Niklas Huovila

text: Huovila liittyi kaudeksi 2016–2017 SaPKon B-nuorten Suomi-sarjajoukkueen apuvalmentajaksi. Hän voitti joukkueessa sarjan mestaruuden. Huovila ei pelannut kauden aikana, mutta hän palasi kaukaloihin kaudeksi 2017–2018 ja siirtyi vuoden mittaisella sopimuksella Suomi-sarjajoukkue Liikunnan Riemuun.


title: Wendy Holdener

text: Wendy Holdener (s. 12. toukokuuta 1993) on sveitsiläinen alppihiihtäjä, alppiyhdistetyn maailmanmestari ja joukkuekilpailun olympiavoittaja.


title: Wendy Holdener

text: Vuoden 2011 nuorten MM-kilpailuissa Holdener voitti kultaa alppiyhdistetyssä, hopeaa syöksylaskussa ja pronssia suurpujottelussa. Ensimmäisissä aikuisten arvokisoissaan, Garmisch-Partenkirchenin MM-kilpailuissa 2011 hän oli suurpujottelussa 29:s. Schladmingin MM-kilpailuissa 2013 hän sijoittui pujottelussa 11:nneksi ja suurpujottelussa 26:nneksi. Vailin MM-kilpailuissa 2015 hän oli surpujottelussa 17:s. Sankt Moritzin MM-kilpailuissa 2017 hän voitti kultaa alppiyhdistetyssä ja hopeaa pujottelussa.


title: Wendy Holdener

text: Holdener saavutti Pyeongchangin olympialaisissa 2018 kultaa joukkuekilpailussa. Pujottelussa hän sai hopeaa 0,05 sekuntia Frida Hansdotterille hävinneenä. Alppiyhdistetyssä hän saavutti pronssia. Lisäksi hän oli yhdeksäs suurpujottelussa.


title: Wendy Holdener

text: Alppihiihdon maailmancupissa Holdener kilpaili ensimmäisen kerran 23. lokakuuta 2010 Söldenin suurpujottelussa. Ensimmäiset maailmancupin pisteensä hän saavutti 28. marraskuuta 2010 oltuaan 18:s Aspenin pujottelussa. Kymmenen parhaan joukkoon hän sijoittui ensimmäisen kerran Åren pujottelussa 20. joulukuuta 2012 oltuaan kymmenes. Ensimmäisen palkintosijansa hän sai oltuaan toinen Ofterschwangin pujottelussa 10. maaliskuuta 2013. Joulukuussa 2014 Holdener sijoittui Kühtain pujottelussa kolmanneksi.


title: Wendy Holdener

text: Joulukuussa 2015 Holdener oli toinen Lienzin pujottelussa. Ensimmäisen voittonsa hän saavutti Tukholman paripujottelussa 23. helmikuuta 2016. Hän oli samalla kaudella toinen Soldeun alppiyhdistetyssä ja Jasnán pujottelussa sekä voitti Lenzerheiden alppiyhdistetyn. Hän voitti alppiyhdistetyn cupin, sijoittui pujottelucupissa kolmanneksi ja maailmancupin kokonaiskilpailussa kuudenneksi kaudella 2015–2016.


title: Wendy Holdener

text: Kaudella 2016–2017 Holdener sijoittui toiseksi Levin ja Mariborin sekä kolmanneksi Killingtonin, Sestrieren ja Semmeringin pujotteluissa. Pujottelun ja alppiyhdistetyn maailmancupeissa hän oli kolmas, maailmancupin kokonaiskilpailussa kahdeksas. Kaudella 2017–2018 hän pujotteli Levillä kolmanneksi ja Lienzissä toiseksi. Oslon kaupunkitapahtumassa ja Zagrebin pujottelussa hän oli toinen, Kranjska Goran pujottelussa kolmas. Lenzerheidessa hän voitti alppiyhdistetyn ja oli kolmas pujottelussa. Tukholman kaupunkitapahtumassa hän sijoittui toiseksi. Crans-Montanan supersuurpujottelussa hän oli kolmas sekä Ofterschwangin ja Åren pujotteluissa toinen. Hän voitti alppiyhdistetyn cupin sekä sijoittui maailmancupin kokonaiskilpailussa ja pujottelucupissa toiseksi.


title: Wendy Holdener

text: Kaudella 2018–2019 Holdener sijoittui kolmanneksi Sankt Moritzin paripujottelussa, Semmeringin pujottelussa, Oslon kaupunkitapahtumassa ja Zagrebin pujottelussa.


title: Topi Taavitsainen

text: Topi Taavitsainen (s. 2. elokuuta 1991 Turku) on suomalainen jääkiekkoilija, joka pelaa Mestis-joukkue TuTossa. Hän on pelipaikaltaan vasen laitahyökkääjä.


title: Topi Taavitsainen

text: Taavitsainen on Turun Palloseuran kasvatti. Hän voitti B-nuorten SM-hopeaa vuonna 2007 ja A-nuorten SM-hopeaa vuonna 2009. Taavitsainen oli TPS:n paras pistemies ja maalintekijä sekä kaudella 2007–2008 B-nuorissa tehoilla 11+17=28. Kaudella 2010–2011 hän oli TPS:n A-nuorten kapteeni ja toiseksi paras pistemies tehoilla 9+26=35. Taavitsainen sai kauden aikana kokemusta miesten peleistä TPS:n edustusjoukkueessa myös kahdeksan ottelun verran European Trophy -turnauksessa ja Mestiksessä alle 20-vuotiaiden maajoukkueesta kahden ottelun verran.


title: Topi Taavitsainen

text: Kaudella 2011–2012 Taavitsainen teki SM-liigadebyyttinsä. Hän pelasi ensimmäisen liigaottelunssa 27. joulukuuta 2011 vieraissa Espoo Bluesia vastaan. Taavitsainen sai ottelussa jääaikaa 8.30 minuuttia. Taavitsainen pelasi kauden aikana kaksi SM-liigaottelua ja vietti kautensa lähinnä A-nuorissa.


title: Topi Taavitsainen

text: Kaudeksi 2012–2013 Taavitsainen siirtyi II-divisioonajoukkue Kaarinan Kiekko-Poikiin. Hän voitti joukkueen sisäisen piste- ja maalipörssin tehoilla 42+36=78, joilla Taavitsainen sijoittui koko sarjan pistepörssissä kolmanneksi. Kauden 2013–2014 päätteeksi hän oli nostamassa KaKiPoa seuraavaksi kaudeksi Suomi-sarjaan. Taavitsainen jatkoi kaudella 2014–2015 kuitenkin uraansa Mestis-joukkue TuTossa. Kaudella 2015–2016 hän oli joukkueen paras maalintekijä ja kolmanneksi paras pistemies tehoilla 22+11=33. Taavitsainen jakoi Mestiksen maalipörssin neljännen sijan Jukureiden Jaakko Turtiaisen ja Tomi Wileniuksen kanssa.


title: Topi Taavitsainen

text: Taavitsainen palasi kaudeksi 2016–2017 kaksivuotisella sopimuksella TPS:ään. Hän teki ensimmäisen miesten pääsarjamaalinsa Mestarien liigan avausottelussa 24. elokuuta 2016 norjalaista Lørenskog IK:ta vastaan. Ensimmäisen SM-liigamaalinsa Taavitsainen teki 6. lokakuuta 2016 vieraissa Saimaan Palloa vastaan. Hän keräsi ottelussa myös yhden syöttöpisteen. Kaikkiaan Taavitsaisen ensimmäinen SM-liigakausi toi 54 runkosarjaottelussa tehot 5+5=10, kuudessa playoff-ottelussa kolme syöttöpistettä ja neljässä CHL-ottelussa kaksi maalia. Kesken kauden 2017–2018, helmikuussa 2018 TPS lainasi hänet loppukaudeksi KooKoohon.


title: Topi Taavitsainen

text: Kaudeksi 2018–2019 Taavitsainen palasi vuoden mittaisella sopimuksella TuToon.


title: Topi Taavitsainen

text: Taavitsainen on pelannut 11 nuorten maaottelua.


title: Justin Bieberin diskografia

text: Kanadalaisartisti Justin Bieberin diskografia käsittää neljä studioalbumia, yhden EP-levyn ja yli 40 singleä.


title: Justin Bieberin diskografia

text: Bieberin debyyttijulkaisu, EP-levy "My World", julkaistiin 17. marraskuuta 2009. Se oli viiden parhaimman albumin joukossa Yhdysvalloissa, Isossa-Britanniassa ja Kanadassa, jossa se sijoittui ensimmäiseksi. EP-levy sisälsi myös menestyksekkään singlen ”One Less Lonely Girl” ja myynninedistämistarkoituksessa julkaistut singlet ”Favorite Girl” ja ”Love Me”. EP-levyä seurannut täyspitkä studioalbumi "My World 2.0" julkaistiin 23. maaliskuuta 2010. Se debytoi ensimmäisellä sijalla Yhdysvalloissa ja useissa muissa maissa. Studioalbumia edelsi single ”Baby”, jossa esiintyy myös yhdysvaltalainen räppäri Ludacris. Se sijoittui myös kymmenen parhaan joukkoon ympäri maailmaa.Albumi on kansainvälinen versio "My Wourld Acoustic" -albumista, ja se sisältää akustisia versioita "My World" -EP:n ja "My World 2.0" -albumin kappaleista.


title: Justin Bieberin diskografia

text: Joulukuussa 2013 julkaistava albumi on aluksi saatavilla ainoastaan iTunesissa ja se sisältää kappaleita, jotka Bieber kirjoitti Believe-kiertueellaan. Monet niistä julkaistiin yksitellen kymmenen viikon aikana joka maanantai 7. lokakuuta – 9. joulukuuta 2013 jo ennen varsinaisen albumin julkaisua "Justin Bieber’s Believe" -elokuvan promoamiseksi. Albumilla on myös viisi sellaista kappaletta, jotka eivät olleet saatavilla aiemmin.


title: Justin Bieberin diskografia

text: Bieberin ensimmäinen remix-albumi ilmestyi marraskuussa 2010, ja sitä myytiin alun perin Yhdysvalloissa vain Wallmart- ja Sam's Club -ketjuissa. Albumi sisältää akustisia versioita "My World"- ja "My World 2.0" -albumien kappaleista.


title: Justin Bieberin diskografia

text: Toinen remix-albumi ilmestyy tammikuussa 2011, ja se tukee Bieberin konserttielokuvaa "". Albumi sisältää remixejä "My World 2.0" -albumin kappaleista.


title: Justin Bieberin diskografia

text: Tammikuussa 2013 julkaistaan "Believe Acoustic", joka sisältää akustisia versioita "Believe"-albumin kappaleista sekä kolme uutta kappaletta: ”Nothing Like Us”, ”Yellow Raincoat” ja ”I Would”.


title: Ensi Lahdensuu

text: Ensi Lahdensuu (28. heinäkuuta 1897 Kärkölä – 3. helmikuuta 1976 Helsinki) oli suomalainen runoilija.


title: Anna Louhi

text: Anni (Anna) Agnes Louhi, kirjailijanimi Jyrki Vaassila (15. tammikuuta 1897 Teuva – 6. helmikuuta 1977 Seinäjoki) oli suomalainen kirjailija.


title: Anna Louhi

text: Nimellä "Jyrki Vaassila":


title: Paphiopedilum hirsutissimum

text: Paphiopedilum hirsutissimum on Kaakkois-Aasiassa kasvava venuksenkenkiin kuuluva kämmekkälaji. Se on saanut nimensä "hirsutissimum" (suom. "karvainen") karvaisesta kukkavanastaan.


title: Paphiopedilum hirsutissimum

text: "P. hirsutissimum" on keskikokoinen venuksenkenkä: noin 35 cm korkea. Lehdet ovat yksivärisen vihreitä ja pituudeltaan 16-40 cm. Laji kukkii ensimmäisen kerran kolmevuotiaana. Kukkavanassa kasvaa mustia karvoja. Kukka on halkaisijaltaan noin 10-15 cm. Petalit ovat vaaleanpunaiset tai vihreät ja kiertyvät kukan vanhetessa. Purje on vihreänruskea ja huuli vaaleanruskea. Laji kukkii maaliskuusta toukokuuhun.


title: Paphiopedilum hirsutissimum

text: "P. hirsutissimum" löydettiin vuonna 1857, jolloin eräs Simon lähetti lajin yksilöitä Englantiin. Lajin kuvasi kasvitieteelliseen lehteen Sir William Hooker. Nimen "hirsutissimum" eli "karvainen" antoi John Lindley.


title: Paphiopedilum hirsutissimum

text: "P. hirsutissimum" kasvaa litofyyttinä sammaleisissa kallionrotkoissa runsaskalkkisissa ja -humuksisissa paikoissa 700-800 metrin korkeudella. Lajin luontainen levinneisyysalue kattaa Pohjois-Intian, Pohjois-Myanmarin, Pohjois-Laosin, Etelä-Kiinan ja Pohjois-Vietnamin. Alueen ilmasto on kesäisin kuuma ja kostea, talvisin kuiva ja viileä.


title: Paphiopedilum hirsutissimum

text: Huonekasvina laji hyötyy sumutuksesta ja kesäisin runsaasta kastelusta.


title: Onnea onkimassa

text: Onnea onkimassa (myös Solsidan – Onnea onkimassa ja Solsidan, ) on ruotsalainen draamakomediasarja, joka sai ensi-iltansa Ruotsissa 29. tammikuuta 2010 kanavalla TV4. Ohjelma on myyty myös ulkomaille ja sitä on näytetty Suomen lisäksi Norjassa, Tanskassa ja Belgiassa. Salem Al Fakir ja Josephine Bornebusch äänittivät sarjan tunnuslaulun "I'm So Happy" vuonna 2011.


title: Onnea onkimassa

text: Toista tuotantokautta alettiin näyttää Suomessa Yle Fem- ja TV4 Play Premium -kanavalla jo 14. tammikuuta 2011, kun taas Ruotsissa vasta sunnuntaina 16. tammikuuta 2011. Toisen tuotantokauden ensimmäisellä jaksolla oli Ruotsissa 2 530 000 katsojaa. Se on TV4:n suurin katsojaluku kymmeneen vuoteen, lukuun ottamatta kahta "Let’s Dance" -sarjan jaksoa, joilla oli saman verran katsojia.


title: Onnea onkimassa

text: Kolmannen tuotantokauden kuvaukset lopetettiin syyskuussa 2012 ja kauden ensi-ilta oli 7 lokakuuta 2013 Ruotsin TV4:llä. Niclas Carlsson kirjoitti käsikirjoituksen jaksoihin 5, 9 ja 10. Måns Herngren ohjasi osan jaksoista.


title: Onnea onkimassa

text: Neljäs tuotantokausi sai ensi-iltansa 20. lokakuuta 2013 Ruotsin TV4:llä.


title: Onnea onkimassa

text: Ruotsin TV4 tiedotti elokuussa 2013, että sarjan viides tuotantokausi kuvattaisiin keväällä 2014 ja näytettäisiin saman vuoden syksynä. Maaliskuussa 2014 tiedotettiin, että viidennen tuotantokauden kuvaamista piti lykätä kevääseen 2015. Syynä oli se, että näyttelijöiden aikatauluja ei oltu saatu sovitettua yhteen. Viides tuotantokausi sai ensi-iltansa 18. lokakuuta 2015 TV4:llä.


title: Onnea onkimassa

text: Viidennen tuotantokauden kuvaaminen dokumentoitiin, ja dokumentti "Historien om Solsidan" (Solsidanin tarina) näytettiin joulupäivänä 2015.


title: Onnea onkimassa

text: Lokakuussa 2018 ilmoitettiin että sarjaa tehdään lisää ainakin kolme tuotantokautta, yhteensä 30 jaksoa. Kuudes tuotantokausi olisi tulossa jo vuonna 2019 ja seuraavat vuosina 2022 ja 2023.


title: Onnea onkimassa

text: Suomalainen André Wickström on näytellyt sarjassa Luddea.


title: Onnea onkimassa

text: Televisiosarjan pohjalta tehty elokuva "Solsidan" sai ensi-iltansa vuoden 2017 joulukuussa.Alex muuttaa takaisin lapsuudenkotiinsa Saltsjöbadeniin avovaimonsa Annan kanssa. He odottavat ensimmäistä lastaan. Valitettavasti joku on ”unohtanut” kertoa Alexin äidille Margaretalle, että tämä joutuu muuttamaan talosta. Alexin kaveri Fredde kaataa puun naapurin veneen päälle, kaveriaan "auttaessaan".


title: Onnea onkimassa

text:
Alexilla on epäilyksiä Annan uskollisuudesta. Freddellä on grillausongelma. Alex ja Anna ovat eri mieltä tulevan lapsen nimestä. Fredde tuntee olevansa riistetty lapsenhoidon suhteen.
Alex ja Fredde kilpailevat illallisruoissa ja kaikki menee överiksi.
Anna tuntee olevansa ulkopuolinen naisten jumpparyhmässä. Alex yrittää vältellä ikävää entistä koulukaveriaan Ovea, kunnes saa tietää että tämä on golfklubin hallituksessa.


title: Onnea onkimassa

text: Fredde ja Alex pohtivat ikääntyvää vetovoimaansa. Mickan tekee kaikkensa jotta 5-vuotiaan Victorin synttärit ylittävät Lussanin lastenkutsujen tason. Alex ja Anna kyllästyvät materiaa palvoviin tuttaviinsa. Fredde on mustasukkainen isyyslomalla olevalle Mariolle. Fredden ja Alexin perheitten juhannusjuhliin ilmestyvät myös Ove ja Mickanin boheemiveli Palle.


title: Onnea onkimassa

text: Alex ja Anna saavat ensimmäisen lapsensa Wilman. Fredde pelästyttää tiehensä Alexin remonttimiehet.


title: Onnea onkimassa

text: Alex ja Anna ovat muuttaneet uuteen kotiin tyttärensä Wilman kanssa. Alex on päättänyt kosia Annaa, mutta ei tunnu löytävän oikeaa tilaisuutta. Fredrikin lapsuusajan kiusaaja Kristian muuttaa takaisin Solsidaniin. Kristian on jopa Fredrikiä rikkaampi ja seurustelee Mickanin ystävättären Lussanin kanssa, joten he joutuvat olemaan tekemisissä toistensa kanssa. Fredrik saa odottamatonta apua Ovelta yrittäessään päästä eroon Kristianista ja Lussanista.


title: Onnea onkimassa

text: Alexin äiti Margareta on tavannut uuden miehen, Tord Malmbergin, joka tunnetaan myös nimellä ”naapuri helvetistä”. Alexilla on vaikeuksia käsittää heidän suhdettaan. Mickanin shoppailunhimo menee liiallisuuksiin. Hän ostaa tavaroita avokaupalla ja palauttaa ne, mutta ei muista mitkä tavarat olivat omia ja mitkä pitää palauttaa. Mickan on huolissaan, että Fredrikistä on tulossa lihava ja pakottaa tämän treenaamaan.


title: Onnea onkimassa

text: Alex pohtii kuinka selviäisi maailmanhistorian tylsimmistä 40-vuotisjuhlista Saltsjöbadenin tylsimmän ja piheimmän henkilön eli Oven luona. Annan vanhemmat tulevat vierailulle ennen häitä. Hänen isänsä on varhaiseläkeläinen, jolla on huono itsetunto. Hänen äitinsä on itsekeskeinen entinen kauneuskuningatar. Annan ja Alexin häissä kaikki mikä voi mennä pieleen, menee pieleen, mutta päivä on lopulta onnistunut.


title: Onnea onkimassa

text: Alex ja Anna muuttavat uuteen taloon, jonka he ostavat eroamassa olevilta Elsalta ja Jonakselta. Talon keittiö on edelleen kesken ja Jonas lupaa remontoida sen valmiiksi. Alex ja Anna yrittävät saada nostatettua vanhan talonsa hintaa, jotta heillä olisi varaa maksaa uusi talonsa.


title: Onnea onkimassa

text: Kun Ove kuulee heidän ostaneen Vitsippebacken 37 talon kertoo hän mielissään, että kaikki talon omistaneet parit ovat ottaneet eron tai kuolleet. Alexista tulee levoton, vaikka hän yrittääkin nauraa koko asialle. Alex ja Anna eivät onnistu saamaan vanhasta talostaan haluamaansa hintaa ja joutuvat taloudellisiin vaikeuksiin. Sopivan päiväkotipaikan etsintä 2-vuotiaalle Wilmalle osoittautuu hankalaksi.


title: Onnea onkimassa

text:
Freddellä ja Mickanilla on syöpäläisongelma ja haasteita 8-vuotiaan Victorin harrastusten kanssa.
Mickanilla on alemmuuskompleksi perhetaustastaan ja hän tilaa sukututkimuksen, mutta tulokset eivät ole toivotunlaisia. Anette saa työtä 7 AP-rahastosta ja alkaa kulkea Fredden kyydissä töihin. Ove on mustasukkainen Freddelle.


title: Onnea onkimassa

text: Mickan yrittää taivutella Freddeä hankkimaan vielä yhden lapsen. Ove ja Anette yrittävät saada toisen lapsen. Lussan tapaa uuden miehen, joka yllättäen ei ole rikas eikä komea. Keittiöremontin valmistuttua Alex ja Anna pitävät tupaantuliaiset. Kauden lopussa Anna synnyttää pojan.


title: Onnea onkimassa

text: Alexin äiti Margareta on kuollut yllättäen ja Alex joutuu järjestämään hautajaiset. Vainajan viimeisen tahdon selvittäminen on pulmallista. Fredde kutsutaan yritysjohdon metsästysretkelle, mutta hänellä on vaikeuksia tappaa eläimiä. Mickanin rapukutsuja vaikeuttaa tuhoeläin. Fredde ja Mickan saavat uusia naapureita. Mickan on raskaana ja haluaisi Fredden jäävän isyyslomalle. Victorilla on tyttöystävä, josta äiti Mickan ei pidä lainkaan. Fredde yrittää saada poikansa Victorin ymmärtämään mitä tarkoittaa vuokra-asunto.


title: Onnea onkimassa

text: Saltsjöbadenissa tapahtuu murtoja. Ove perustaa murtoja estämään kansalaiskaartin, joka epäonnistuu tehtävässään. Fredde joutuu tuomioistuimen eteen. Anna miettii kauneuskirurgista operaatiota. Annan ja Alexin poika Love kastetaan, ja Ove on iloinen päästessään kummisedäksi. Fredde saa rangaistukseksi nilkkapannan, eikä pääse kastetilaisuuteen. Hän yrittää saada oikeudelta erivapauden sekä samalla salata tuomionsa muilta.


title: Onnea onkimassa

text:
Mickan ja Lussan avaavat kauneussalongin. Mickan pakottaa Fredden pariterapiaan rangaistuksena siitä, että Fredde on yrittänyt estää yrityksen perustamisen.
Anna ja Alex saavat tietää, että merinäköalan esteenä oleva iso tammi laskee talon arvoa puolella miljoonalla kruunulla. Anna pääsee poliisisarjan koe-esiintymiseen ja saa roolin. Fredde ehdottaa Mickanille asumuseroa.


title: Onnea onkimassa

text: Alex välttelee joutumista Wilman päiväkodin yhteyshenkilöksi ja joutuu höykytetyksi kierrätysasemalla. Fredde saa odottamatonta seuraa Ovesta työmatkalle Norjaan. Lussan ja Mickan taistelevat kauneushoitolan toimitusjohtajuudesta. Freddellä, Alexilla, Anettella ja Ovella on luokkakokous. Fredde saa tietää, että Mickan on tapailut muita suhteen ollessa tauolla. Mickan saa tietää mitä luokkakokouksessa on tapahtunut. Anna haluaa muuttaa Solsidanista takaisin Tukholmaan Södermalmille.


title: Onnea onkimassa

text: Felix Hernegren, Ulf Kvensler, Jacob Seth Fransson ja Pontus Edgren ovat yhteistyössä luoneet ja kirjoittaneet "Solsidanin". Käsikirjoituksesta ja ohjauksesta vastaavat niin ikään Herngren, Kvensler ja Fransson. Tuottajina toimivat Jarowskij sekä Herngrenin ja Ylva Axélin omistama FLX. Kuvaukset alkoivat keväällä 2009 ja saatiin päätökseen saman vuoden kesäkuussa. Herngren kuvaili sarjaa ikään kuin jatkoksi elokuville "Irralliset" ("Vuxna människor)" ja "Varannan vecka". Mia Skäringer vahvisti kesäkuussa 2009 näyttelevänsä sarjassa yhtä pääosaa. Samaan aikaan myös Herngren ja Johan Rheborg vahvistivat olevansa mukana sarjassa näyttelijöinä.


title: Onnea onkimassa

text: Herngrenin mukaan he olivat käsikirjoittajien kanssa jo pitkään puhuneet, että olisi hauskaa tehdä suuremman panostuksen draamakomedia, jossa käsikirjoitus ja roolihahmot saisivat hieman enemmän aikaa kehittyä.


title: Onnea onkimassa

text: Kvensler kertoi "Aftonbladetille" antamassaan haastattelussa siitä, kuinka hän tuli osalliseksi prosessia ja ohjelmaa: ”Felix otti minut mukaan käsikirjoittajaksi myytyään "Solsidanin" pilottijakson TV4:lle.” Tämän jälkeen Kvensler kirjoitti ja ohjasi puolet "Solsidanin" ensimmäisen kauden jaksoista.


title: Onnea onkimassa

text: "Solsidan" voitti vuoden ohjelman ja vuoden huumoriohjelman palkinnot Kristallen 2010 -palkintogaalassa. "Solsidan" valittiin vuoden huumoriohjelmaksi samaisessa gaalassa myös vuosina 2011 ja 2014.


title: Onnea onkimassa

text: Maaliskuussa 2010 oli selvää, että "Solsidanista" tehtäisiin toinen kausi. Rheborg oli mukana toisella kaudella myös käsikirjoittajana ja ohjaajana. 3. joulukuuta samana vuonna TV4 ilmoitti myyneensä käsikirjoitusidean amerikkalaiselle ABC:lle.


title: Onnea onkimassa

text: "Solsidanin" toisen kauden jaksot esitettiin TV4 Play Premiumilla ja suomenruotsalaisella FST5:llä (nykyisin YLE Fem) kaksi päivää ennen esittämistä TV4:llä. TV4 reagoi voimakkaasti FST5:n lähetyksiin ja kanavien välillä käytiinkin TV4:n ohjelmapäällikkö Fredrik Arefalkin johdolla keskustelua siitä, onko FST5:llä oikeus esittää "Solsidania" ennen sen esittämistä Ruotsissa. Suomenruotsalainen "Hufvudstadsbladet" kuitenkin tiedotti 21. tammikuuta 2011, että FST5 taipui TV4:n vaatimuksiin ja muutti lähetysaikaa yhdenmukaiseksi Ruotsin kanssa. Kolmannesta jaksosta lähtien ohjelma esitettiin samanaikaisesti molemmilla kanavilla.


title: Onnea onkimassa

text: Sarja on julkaistu myös DVD:llä ja blu-raylla.


title: Onnea onkimassa

text: Vuonna 2017 ilmoitettiin, että MTV on tilannut suomalaisen version "Solsidanista". Kymmenosainen "Onnela" kuvataan kesällä 2017. Sarjan tapahtumat sijoittuvat Porvooseen ja sen kuvitteelliseen Poutaniemen kaupunginosaan.


title: Kambat

text: Kambat ovat bantukansoihin kuuluva etninen ryhmä, joka asuu Kenian Itäisessä Provinssissa Nairobista itään aina Tsavoon asti ja pohjoisessa aina Embuun asti. Kambojen asuinaluetta kutsutaan Ukambaniksi. Eri lähteiden mukaan kambat ovat Kenian neljänneksi tai viidenneksi suurin etninen ryhmä. He puhuvat kamban kieltä.


title: Kettunen

text: Kettunen on suomalainen sukunimi, joka on muun muassa seuraavilla henkilöillä:


title: Espoon kartanon Sågbron silta

text: Espoon kartanon Sågbron silta (Espoon kartanon silta numero II, Sågbro) on Espoossa Espoonkartanon kaupunginosassa sijaitseva kivinen holvisilta. Sen arvellaan valmistuneen vuosien 1778 ja 1816 välillä. Silta on tyypillinen 1770-luvun kiviholvisilta, ja sitä pidetään vanhimpana Suomen museosilloista. Silta on tehty niin sanottuna kylmämuurina, eli sen kivet on sovitettu paikoilleen käyttäen kiilakiviä mutta ei laastia. Sillan kivet ovat muokkaamattomia. Kokonaispituudeltaan 17,2-metrisen sillan kokonaisleveys on 6,9 metriä, hyötyleveyttä sille jää 5,6 metriä. Holviaukko on 2,7 metriä leveä, ja sillan "alikulkukorkeus" on 1,3 metriä.


title: Espoon kartanon Sågbron silta

text: Sågbron silta on otettu museosillaksi vuonna 1982. Espoon kartanon ympäristö sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin.


title: Espoon kartanon Sågbron silta

text: Siltaa on vaikea päästä katsomaan sivulta. Sågbron silta sekoitetaan usein viereiseen Espoon kartanon Qvarnbron siltaan. Mankinjoki ja siinä oleva Kartanonkoski jakaantuvat Espoon kartanon kohdalla kahdeksi uomaksi. Sågbron silta on läntisessä uomassa, jossa on ollut useita sahoja, joista viimeisin säilyi 1900-luvun alkupuolelle asti.


title: Espoon kartanon Sågbron silta

text: Suuri Rantatie oli olemassa jo 1300-luvulla ja siirretty nykypaikalleen viimeistään vuonna 1556, jolloin Espoon kuninkaankartano perustettiin. Talonpoikaisasutusta on seudulla ollut jo paljon ennemmin, ja kartanon ympäristössä on runsaasti muinaisjäännöksiä. Kartanon sijoittamiseen vaikutti suuresti Mankinjoen Kartanonkoskesta saatava vesivoima. Asutuksen sijoituksen vaikutti myös Gumbölenjoki, joka yhtyy Mankinjokeen parisataa metriä alajuoksuun kartanosta. Mankinjoki laskee Espoonlahteen. Joki jakaantuu kartanon kohdalla kahteen haaraan, eli jokeen muodostuu pieni saari. Molemmissa jokihaaroissa oli aluksi puusillat. Jokihaarat ja niiden väliin jäävä saari ovat kiinteä muinaisjäännös.


title: Espoon kartanon Sågbron silta

text: Kivisiltojen rakentaminen aloitettiin vuonna 1775. Kustaa III ulotti eerikinretkensä Suomeen asti ja oli läsnä tilaisuudessa, jossa kartanon silloinen omistaja Anders Henrik Ramsay laski kivisillan peruskiven. Kyseessä oli todennäköisesti Qvarnbro, joka valmistui vuoden 1778 tammikuussa. 1700-luvulla teiden ja siltojen rakentamisvelvollisuus kuului pitäjäläisille, kullekin omistamansa maan määrän mukaan jaettuna. Vuoden 1778 talvikäräjillä Ramsay vaati oman maksuosuutensa pienentämistä, koska hän oli rakennuttanut omin varoin korjausta kaipaamattoman kivisillan. Kartano maksoi myöhemmin myös toisen kivisillan rakentamisen.


title: Espoon kartanon Sågbron silta

text: Nykyään kivisiltojen yli kulkee yhdystie 11310 eli Kuninkaankartanontie. Siltojen painorajoitus on 16 tonnia.


title: Riccardo Garrone (näyttelijä)

text: Riccardo Garrone (1. marraskuuta 1926 Rooma – 14. maaliskuuta 2016 Milano) oli italialainen näyttelijä, elokuvaohjaaja ja ääninäyttelijä. Hän syntyi Roomassa ja kävi siellä Dramaattisen taiteen kansallista Silvio D’Amico -akatemiaa. Hän esiintyi elokuvissa vuodesta 1949 lähtien. Lisäksi hän ohjasi esimerkiksi elokuvat "La mafia mi fa un baffo" (1974) ja "La commessa" (1975).


title: Riccardo Garrone (näyttelijä)

text: Garrone oli näyttelijänä muun muassa elokuvissa "Ihana elämä" (1960), "Tyttö ja laukku" (1961) ja "Illallinen" (1998).


title: Riccardo Garrone

text: Riccardo Garrone ón ollut seuraavien henkilöiden nimi:


title: Espoon kartanon Qvarnbron silta

text: Espoon kartanon Qvarnbron silta (Espoon kartanon silta numero I, Qvarnbro) on Espoossa, Espoonkartanon kaupunginosassa sijaitseva kivinen holvisilta. Sen historia on hyvin tunnettu. Sillan tiedetään valmistuneen viimeistään vuoden 1778 tammikuussa. Qvarnbrota pidetään Suomen vanhimpana käytössä olevana siltana. Silta on tehty niin sanottuna kylmämuurina, eli sen kivet on sovitettu paikoilleen käyttäen kiilakiviä, eikä laastia ole käytetty.


title: Espoon kartanon Qvarnbron silta

text: Silta sijaitsee Turusta Viipuriin kulkeneen Suuren Rantatien varrella paikassa, jossa ennen kivisiltaa oli puusta rakennettu kaksiosainen silta. Kivisillan rakentaminen oli osa Anders Henrik Ramsayn vuonna 1775 aloittamaa rakennushanketta, johon sisältyi myös kartanon uusi harmaakivestä rakennettu mylly. Rakennustyötä oli valvomassa asiantunteva ylimasuunimestari Tukholmasta.


title: Espoon kartanon Qvarnbron silta

text: Espoon kartanon ympäristö sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin.


title: Espoon kartanon Qvarnbron silta

text: Qvarnbro sekoitetaan usein viereiseen Sågbron museosiltaan, joka on noin 60 metrin päässä Qvarnbron sillasta.


title: Espoon kartanon Qvarnbron silta

text: Espoon kartanon kohdalla Mankinjoessa oleva koski on nimeltään Kartanonkoski, ja sen kohdalla joki jakaantuu kahteen uomaan. Qvarnbro on itäisessä uomassa, jossa on sillan yläjuoksun puolella patosilta ja patoallas. Sillan alajuoksun puolella on mylly. Näkymää siltaholviin estää yläjuoksun puolelta betoninen vedenjuoksutuskouru ja alajuoksun puolella näkymää peittää mylly.


title: Espoon kartanon Qvarnbron silta

text: Qvarnbron kokonaispituus on 10,4 metriä, ja kiviholvin leveys on 3,3 metriä. Sillan hyötyleveys on 6,5 metriä leveä. Alikulkukorkeus on 0,4 metriä. Silta koostuu kahdesta vierekkäisestä kiviholvista, joista uudempi on matalampi ja erilaisista kivistä tehty kuin vanhempi siltaholvi. Siltaan liittyy myös ohijuoksutuskanava. Tiilinen, alaosiltaan kivinen myllyrakennus on tehty 1775–1777 ja on sillassa kiinni.


title: Espoon kartanon Qvarnbron silta

text: Ely-keskuksen teettämässä Sågbron sillan historiaselvityksessä esitetään, että myös Qvarnbro otettaisiin museosillaksi ja että Espoon kartanon kivisiltoja käsiteltäisiin yhtenä siltana.


title: La Défensen asema

text: La Défense on Pariisin metron ensimmäisen linjan, RER:n ja Pariisin paikallisjunien asema. Se sijaitsee Puteaux'n kunnassa Hauts-de-Seinen departementissä. Se on linjan pääteasema. Sitä edeltää Esplanade de la Défensen metroasema. Asema avattiin 1. huhtikuuta 1992.


title: Esplanade de la Défensen metroasema

text: Esplanade de la Défense on Pariisin metron ensimmäisen linjan asema. Se sijaitsee Courbevoie'n ja Puteaux'n kuntien rajalla Hauts-de-Seinen departementissä. Asema sijaitsee La Défensen ja Pont de Neuillyn asemien välissä. Asema avattiin 1. huhtikuuta 1992.


title: Nagqu Dagringin lentoasema

text: Nagqu Dagringin lentoasema on suunnitteilla oleva lentoasema, joka rakennetaan Senin kaupunkipiirin lähelle prefektuuritason kaupunki Nagquun Tiibetiin. Rakennustöiden on ilmoitettu alkavan vuonna 2012. Lentoasema rakennetaan 4 436 metrin korkeuteen meren pinnan yläpuolelle, joten siitä tulee korkeimmalla paikalla sijaitseva lentoasema maailmassa. Lentoasema tulee sijaitsemaan noin sata metriä korkeammalla kuin vuoteen 2013 asti korkeimmalla sijaitseva Qamdo Bamdan lentoasema, joka sijaitsee myös Tiibetissä. Vuonna 2013 Daocheng Yadingin lentoasema Sichuanin maakunnassa nousi maailman korkeimmalla sijaitsevaksi lentoasemaksi 4 411 metrin korkeuteen.


title: Hôtel de Villen metroasema

text: Hôtel de Ville on Pariisin metron ensimmäisen ja yhdennentoista linjan asema. Asema on nimetty Pariisin kaupungintalon ("Hôtel de Ville") mukaan. Se sijaitsee Rue de Rivolin ja Rue du Renardin alla Pariisin neljännessä arrondissementissa. Asema otettiin käyttöön ensimmäisellä linjalla 19. heinäkuuta 1900 ja yhdennellätoista linjalla 28. huhtikuuta 1935.


title: Saint-Lazaren metroasema

text: Saint-Lazare on Pariisin metron asema. Sitä käyttävät linjat 3, 12, 13 ja 14. Linja sijaitsee Pariisin 8. ja 9. arrondissementin rajalla. Linjalta on vaihtomahdollisuus RER-kaupunkijunaan. Linja otettiin käyttöön 19. lokakuuta 1904 linjalla 3, 5. marraskuuta 1910 linjalla kaksitoista, 26. helmikuuta 1911 linjalla 13 ja 16. joulukuuta 2003 linjalla 14.


title: E. A. Saarimaa

text: Eemil Arvi Saarimaa, vuoteen 1905 "Emil Arvid Söderholm" (13. toukokuuta 1888 Mynämäki – 23. tammikuuta 1966 Helsinki) oli kielitieteilijä, suomen kielen opettaja, kielenhuollon asiantuntija sekä Aleksis Kiven teosten tekstikriittinen toimittaja. Hänelle myönnettiin professorin arvo 1950.


title: E. A. Saarimaa

text: Ylioppilaaksi Saarimaa tuli 1907 ja valmistui filosofian kandidaatiksi 1910. Hän oli Virittäjän päätoimittaja 1927–1936. Hän toimi Tyttönormaalilyseon suomen kielen yliopettajana 1934–1952, mitä ennen hän oli opettaja Kallion yhteiskoulussa ja nuorempi lehtori Helsingin 2. suomalaisessa tyttökoulussa ja vanhempi lehtori Suomalaisessa normaalilyseossa. Saarimaa oli tunnettu kielenhuoltaja. Hän kirjoitti moniin painoksiin yltäneen oppikirjan "Kielenopas" ja muita kielenhuollon oppaita ja suomen kielen ja kirjallisuuden oppikirjoja. Saarimaa toimitti Aleksis Kiven kootut teokset 1915, 1916 ja 1919. Kotikielen seuran kunniajäseneksi hänet nimitettiin 1948.


title: E. A. Saarimaa

text: E. A. Saarimaan vanhemmat olivat maalari Kaarle Saarimaa ja Hanna Knuutti ja puoliso vuodesta 1932 Alli Korhonen.